4. การประกอบธุรกิจของแต่ละสายผลิตภัณฑ์

บริษัท บริษัทย่อยและบริษัทในเครือประกอบธุรกิจด้านรับเหมาก่อสร้าง ผลิตและขายวัสดุก่อสร้าง
และ พัฒนาอสังหาริมทรัพย์ และรับจ้างบริหารอาคารชุดนิติบุคคล
และเป็นนายหน้าขายอสังหาริมทรัพย์ โดยสามารถแบ่งการประกอบธุรกิจเป็น 4 สายหลัก ดังต่อไปนี้

1.  ธุรกิจรับเหมาก่อสร้าง ดำเนินการโดยบริษัท พรีบิลท์ จำกัด (มหาชน) (“บริษัท”)

2.  ธุรกิจผลิตและขายวัสดุก่อสร้าง ดำเนินการโดยบริษัท พีซีเอ็ม คอนสตรัคชั่น แมททีเรียล จำกัด
    (“พีซีเอ็ม”)

3.  ธุรกิจพัฒนาอสังหาริมทรัพย์ ดำเนินการโดยบริษัท บิลท์แลนด์ จำกัด (“บิลท์แลนด์”)

  4. ธุรกิจตัวแทนบริหารอาคารนิติบุคคล และ ตัวแทนนายหน้าอสังหาริมทรัพย์ ดำเนินการโดย
  บริษัท บิลท์ ฮาร์ท จำกัด (“บิลท์ฮาร์ท”)

4.1 การตลาดและสภาวะการแข่งขัน

ตารางสรุปปัจจัยชี้วัดภาวะอุตสาหกรรมอสังหาริมทรัพย์

+-------------------------------+------+-----+-----+------+----+----+
|                               | 2550 | 2   | 2   | 2553 | 25 | 25 |
|                               |      | 551 | 552 |      | 54 | 55 |
+===============================+======+=====+=====+======+====+====+
| อัตราการขยายตัวของ GDP (%)      | 4.9  | -   | -   | 7.8  | 1  | 5  |
|                               |      | 3.6 | 2.3 |      | .5 | .5 |
+-------------------------------+------+-----+-----+------+----+----+
| อัตราเงินเฟ้อทั่วไป (%)            | 1.1  | 2.4 | -   | 3.8  | 3  | 3  |
|                               |      |     | 0.9 |      | .3 | .0 |
+-------------------------------+------+-----+-----+------+----+----+
| จำนวนที่อยู่อาศ                   | 75   | 85, | 94, | 106  | 81 | 11 |
| ัยจดทะเบียนเพิ่มขึ้นในเขตกรุงเทพฯและ | ,530 | 579 | 977 | ,893 | ,8 | ,8 |
|                               |      |     |     |      | 56 | 75 |
| ปริมณฑล (หน่วย)                 |      |     |     |      |    |    |
+-------------------------------+------+-----+-----+------+----+----+
| อัต                            | 6    | 6   | 5   | 6    | 7. | 7. |
| ราดอกเบี้ยเงินกู้ลอยตัวสำหรับลูกค้าชั้นดี | .875 | .75 | .85 | .375 | 25 | 00 |
| (MLR) (%)                     |      |     |     |      |    |    |
+-------------------------------+------+-----+-----+------+----+----+

ที่มา : ข้อมูลจากสำนักงานคณะกรรมการพัฒนาการเศรษฐกิจและสังคมแห่งชาติ

ข้อมูลเกี่ยวกับที่อยู่อาศัย จากธนาคารอาคารสงเคราะห์ และศูนย์ข้อมูลอสังหาริมทรัพย์

ธนาคารแห่งประเทศไทย

ศูนย์วิจัยธนาคารกสิกรไทย

สรุปภาวะเศรษฐกิจ

แม้สถานการณ์กิจกรรมทางเศรษฐกิจของไทยที่สะท้อนจากเครื่องชี้ล่าสุดในเดือนธ.ค. 2555
จะยังคงภาพว่า
การใช้จ่ายภาคเอกชนซึ่งมีบทบาทสำคัญในการช่วยขับเคลื่อนทางเศรษฐกิจในช่วงปีที่ผ่านมา
จะเริ่มขยายตัวในอัตราที่ชะลอลง
สอดคล้องกับช่วงเวลาที่เศรษฐกิจไทยยังต้องรอสัญญานการฟื้นตัวที่เข้มแข็งจากภาคการส่งออก
อย่างไรก็ดี หากมองภาพรวมของเครื่องชี้เศรษฐกิจไทยทั้งไตรมาสที่ 4/2555
(โดยเฉพาะในเดือนพ.ย. 2555)
ที่แข็งแกร่งค่อนข้างมากจากอานิสงส์ของฐานเปรียบเทียบที่ต่ำในช่วงอุทกภัยปี 2554
รวมถึงการเพิ่มขึ้นของระดับการสะสมสต็อกในภาคอุตสาหกรรม ทำให้ศูนย์วิจัยกสิกรไทยประเมินว่า
ตัวเลขจีดีพีประจำไตรมาส 4/2555 มีโอกาสเติบโตในอัตราที่สูงกว่าประมาณการเดิมเล็กน้อย
มาที่ร้อยละ 14.0 เมื่อเทียบกับช่วงเดียวกันปีก่อน จากคาดการณ์เดิมที่ร้อยละ 13.0
ซึ่งส่งผลให้เศรษฐกิจไทยทั้งปี 2555 อาจขยายตัวที่ร้อยละ 5.3 สูงขึ้นจากประมาณการเดิมร้อยละ
5.0 เล็กน้อย

สำหรับแนวโน้มของเศรษฐกิจไทยในปี 2556 ศูนย์วิจัยกสิกรไทย คาดว่า
โมเมนตัมการขยายตัวของเศรษฐกิจไทยน่าจะมีภาพที่ดีต่อเนื่องในช่วงต้นปี 2556
โดยคาดการณ์ในเบื้องต้นว่า อัตราการขยายตัวของจีดีพีประจำไตรมาส 1/2556
จะอยู่ที่ประมาณร้อยละ 5.3
ท่ามกลางบรรยากาศด้านบวกในต่างประเทศที่เริ่มปรากฎขึ้นหลังความเสี่ยงเศรษฐกิจถดถอยจากปัญหาการคลังในสหรัฐฯ
ลดลงไปอย่างมีนัยสำคัญ

สำหรับภาพรวมทั้งปี 2556 นั้น แม้ศูนย์วิจัยกสิกรไทย
จะยังคงกรอบประมาณการอัตราการเติบโตของจีดีพีไว้ที่ร้อยละ 4.5-5.5
แต่ก็คงต้องจับตาผลกระทบจากการเพิ่มขึ้นของต้นทุนการผลิตและการแข็งค่าของค่าเงินบาท
ที่เริ่มขึ้นตั้งแต่ต้นปี
ซึ่งอาจเป็นตัวแปรที่เพิ่มแรงกดดันต่อการฟื้นตัวของแนวโน้มภาคธุรกิจและการส่งออกของไทย
แต่กระนั้น หากภาครัฐผลักดันมาตราการลดผลกระทบดังกล่าวที่มีประสิทธิภาพ และทันท่วงที พร้อมๆ
กับสามารถเร่งรัดให้การใช้จ่ายเม็ดเงินจากงบประมาณ โครงการบริหารจัดการน้ำ
และลงทุนในโนโครงสร้างพื้นฐาน เข้าสู่ระบบเศรษฐกิจได้โดยเร็ว
ก็น่าจะช่วยเสริมสร้างให้แรงขับเคลื่อนจากการใช้จ่ายภายในประเทศ
ยังคงมีบทบาทในการช่วยประคองทิศทางเศรษฐกิจไทยในปี 2556 ให้ขยายตัวได้ใกล้เคียงร้อยละ
5.0 ตามประมาณการกรณีพื้นฐานของศูนย์วิจัยกสิกรไทย

ที่มา : ศูนย์วิจัยธนาคารกสิกรไทย

สรุปแนวโน้มอุตสาหกรรมก่อสร้างและวัสดุก่อสร้าง

แม้ว่าสถานการณ์ตลาดอสังหาริมทรัพย์จะกลับมาคึกคักอีกครั้งส่งท้ายปีเก่าต้อนรับปีใหม่
แต่สำหรับอุตสาหกรรมก่อสร้างแล้วยังไม่สดใสเท่าที่ควร
เพราะนอกจากจะต้องหาวิธีรับมือการปรับค่าแรง 300 ทั่วประเทศในวันปีใหม่นี้แล้ว
ยังต้องเตรียมตัวสำหรับการแข่งขันในตลาดอุตสาหกรรมที่มีแนวโน้มว่าตลาดรับเหมาก่อสร้างจะยิ่งมีการแข่งขันสูงมากขึ้น
ทั้งจากผู้รับเหมารายใหญ่และผู้รับเหมารายย่อยทั่วประเทศ
การขยายตัวของโครงการคมนาคมและการเติบโตของธุรกิจอสังหาริมทรัพย์
ทำให้ในปัจจุบันอุตสาหกรรมก่อสร้างของไทยมีการพัฒนาขีดความสามารถในด้านงานรับเหมาก่อสร้างมากขึ้น
โดยเฉพาะผู้รับเหมารายใหญ่ที่แทบจะกลืนกินผู้รับเหมารายย่อยจากความได้เปรียบทางด้านชื่อเสียง
ความน่าเชื่อถือ สภาพคล่องและอัตราการต่อรองที่มีมากกว่า
ทำให้ผู้รับเหมารายย่อยถูกจำกัดตลาดให้แคบลง
โดยในช่วงครึ่งปีแรกจากจำนวนงานก่อสร้างโครงการที่อยู่อาศัยทั้งหมด
มีผู้รับเหมารายใหญ่ที่ได้งานไปมากกว่า 50%

เมย์แบงก์ กิมเอ็ง (ประเทศไทย) เผยว่า
ในช่วงครึ่งปีแรกงานรับเหมาก่อสร้างส่วนใหญ่เป็นโครงการแนวสูงที่ทำสัญญาก่อนหน้าปี 2555
เพราะในระหว่าง 2 ไตรมาสแรกของปีนี้ งานก่อสร้างโครงการอสังหาริมทรัพย์ต่างๆ อาทิ
งานอาคารสูง คอนโดมิเนียม มีการชะลอการเปิดตัวลงจากความไม่แน่นอนของเรื่องผังเมือง กทม.
และค่าแรง 300 บาท ส่วนตลาดโครงการจัดสรรก็ยังไม่กระเตื้อง จากความวิตกกังวลเรื่องน้ำท่วม
ส่งผลให้ตลาดรับเหมาก่อสร้างยังทรงตัวจนถึงไตรมาส 3 ของปี 2555

“สถานการณ์อุตสาหกรรมก่อสร้างมีแนวโน้มว่าจะกระเตื้องขึ้นตั้งแต่ไตรมาส 4 ของปีนี้เป็นต้นไป
ทั้งในส่วนงานรับเหมาช่วงและงานรับเหมาฐานราก
ซึ่งแม้ว่าในช่วงครึ่งปีแรกจะซบเซาจากการชะลอตัวของโครงการก่อสร้างที่อยู่อาศัยที่ยังไม่ฟื้นตัวจากวิกฤตน้ำท่วม
ทำให้ปริมาณงานสะสมของผู้รับเหมาลดน้อยลงในขณะที่งานใหม่ก็ยังคงชะลอตัว
แต่เราคาดว่าปริมาณงานจะกลับเข้าสู่ภาวะปกติอย่างสมบูรณ์ในไตรมาสแรกของปี 2556 นี้
และเริ่มดีขึ้นอย่างต่อเนื่องตั้งแต่ไตรมาส 2 ของปี 2556 เป็นต้นไป
หลังจากที่ผู้รับเหมาปรับตัวกับปัญหาค่าแรงได้แล้ว”

ทั้งนี้ โครงการอสังหาริมทรัพย์ที่ทยอยเปิดตัวโครงการใหม่ๆมากขึ้นในช่วงครึ่งปีหลัง
ส่วนใหญ่จะเป็นของผู้ประกอบการอสังหาฯในตลาดหลักทรัพย์
ส่งผลให้งานก่อสร้างตกเป็นของผู้รับเหมารายใหญ่แทบทั้งสิ้น ไม่เว้นแม้แต่งานรับเหมาฐานราก
ทำให้การแข่งในตลาดมีอัตราที่สูงขึ้นจากการแย่งงานกัน
และเกิดการตัดราคากันอย่างรุนแรงระหว่างผู้รับเหมาด้วยกันเอง
จนส่งผลต่ออัตราความเสี่ยงที่ผู้รับเหมาต้องแบกรับภาระเอาไว้เอง
และเป็นสาเหตุของการเกิดปัญหาทิ้งงานและปัญหาด้านคุณภาพมาตรฐานงานก่อสร้างในที่สุด

-   สำหรับบริษัทฯ ได้เล็งเห็นความสำคัญในเรื่องการให้ความสำคัญของคุณภาพ และ
    การส่งมอบงานอย่างตรงเวลาเป็นอย่างมาก
    ทำให้ในช่วงปีที่ผ่านมาบริษัทฯไม่ได้รับผลกระทบต่อการแข่งขันที่มีความรุนแรง
    โดยบริษัทผู้ว่าจ้างเองก็หันมาเน้นการเลือกผู้รับเหมาที่สามารถทำงานเข้ากันได้เป็นอย่างดี
    โดยลดความสำคัญของราคาว่าจ้างลงเป็นลำดับรองลงมา
    เพราะการที่เน้นราคาเป็นสำคัญทำให้การว่าจ้างผู้รับเหมาทำได้ยากขึ้น และ
    ผู้รับเหมาเองก็ไม่อยากเผชิญกับความเสี่ยงที่จะเกิดการขาดทุน
    เพราะเป็นที่ทราบกันดีอยู่แล้วว่า อัตรากำไรที่บริษัทรับเหมาก่อสร้างได้รับมีน้อยมาก
    เมื่อเทียบกับอัตรากำไรของบริษัทพัฒนาอสังหาริมทรัพย์ ดังนั้น
    การที่บริษัทว่าจ้างสามารถลดความเสี่ยงด้านการก่อสร้างลงไปได้
    ให้เหลือเพียงความเสี่ยงด้านการขายเพียงอย่างเดียวจึงนับว่าเป็นการแก้ปัญหาที่ถูกจุดและทำให้สามารถทำงานอย่างต่อเนื่องเติบโตไปพร้อมๆกันได้
    โดยในปีที่ผ่านมาและปีนี้ บริษัทฯ ได้รับงานต่อเนื่องจากผู้ว่าจ้างที่ถือว่าเป็น พันธมิตรกับบริษัทฯ
    ทำให้บริษัทฯ ยังคงรักษาระดับความสามารถในการเติบโตได้เป็นอย่างดี

สำหรับแนวโน้มอุตสาหกรรม วัสดุก่อสร้าง

แนวโน้มอุตสาหกรรมวัสดุก่อสร้างปี 56 จะมุ่งเน้นนำเสนอสินค้าสำเร็จรูปเพิ่มมากขึ้น
หวังช่วยลดระยะเวลาก่อสร้างและต้นทุนแรงงาน รองรับกับการปรับเพิ่มค่าแรง 300
บาทและแรงงานภาคก่อสร้างขาดแคลน
ระบุช่องทางขายผ่านร้านค้าวัสดุก่อสร้างขนาดใหญ่โตต่อเนื่อง
หลังพฤติกรรมเลือกซื้อสินค้าของลูกค้าหนุน

ผู้บริหารธุรกิจ สินค้าวัสดุก่อสร้าง บางรายเปิดเผยว่า แนวโน้มของตลาดวัสดุก่อสร้างในปี 2556
จะได้รับแรงกดดันจากนโยบายของภาครัฐที่มีการปรับขึ้นค่าแรงขั้นต่ำเป็น 300
บาทในทุกจังหวัดทั่วประเทศ ซึ่งจะส่งผลให้ต้นทุนก่อสร้างโดยรวมปรับตัวสูงขึ้น
ขณะเดียวกันปัญหาขาดแคลนแรงงานในอุตสาหกรรมก่อสร้างที่รุนแรงขึ้น
จะทำให้ผู้พัฒนาอสังหาริมทรัพย์ในกลุ่มผู้รับเหมาก่อสร้างมองหาผลิตภัณฑ์วัสดุก่อสร้างสำเร็จรูป
เข้ามาช่วยเพิ่มประสิทธิภาพการก่อสร้างให้เร็วขึ้น เพื่อลดการใช้แรงงาน ทำให้ต้นทุนก่อสร้างลดลง

-   ในส่วนงานขายวัสดุก่อสร้าง บริษัทฯได้พยายามปรับเปลี่ยนและเพิ่มผลิตภัณฑ์ที่เหมาะ
    และตรงกับความต้องการของตลาด โดยในปีที่ผ่านมามีการพัฒนาสินค้า แผ่นสำเร็จรูป
    Precast ที่สามารถประกอบและติดตั้งได้รวดเร็วทันต่อความต้องการของผู้ว่าจ้าง
    โดยได้เริ่มทดลองและขายไปแล้วในปีที่ผ่านมา
    และคาดว่าจะสามารถผลิตได้เต็มกำลังการผลิตในปีนี้ ซึ่งสินค้าดังกล่าวมีลักษณะกึ่งสำเร็จรูป
    ใช้แรงงานน้อย เพราะผลิตที่โรงงานและไปประกอบที่หน้างาน
    โดยผู้รับเหมาที่เข้ามาทำงานต่อ ก็สามารถลดแรงงานลงได้เป็นจำนวนมากเช่นกัน

ที่มา : ศูนย์วิจัยธนาคารกสิกรไทย เวปไซด์ SME Channel และ เวปไซด์
Thaicontractor.com

สรุปแนวโน้มอุตสาหกรรมพัฒนาอสังหาริมทรัพย์ประเภทที่อยู่อาศัย

แนวโน้มอุตสาหกรรมพัฒนาอสังหาริมทรัพย์ในปี 2556
ขึ้นอยู่กับปัจจัยหลายประการซึ่งสามารถแบ่งออกได้ดังนี้

1.  ปัจจัยบวก :

-   นโยบายภาครัฐ

–การปรับขึ้นค่าแรงขั้นต่ำ 300 บาท และเงินเดือนปริญญาตรี 15,000 บาท (เพิ่มกำลังซื้อ)

–มาตรการลดหย่อนภาษีสำหรับผู้ซื้อที่อยู่อาศัยหลังแรก และราคาที่อยู่อาศัยไม่เกิน 5,000,000 บาท

–มาตรการในส่วนของแผนการบริหารจัดการน้ำในระยะยาวของภาครัฐ

-   ปัจจัยทางจิตวิทยา ต่อการที่น้ำไม่ท่วมในพื้นที่กทม.และปริมณฑลปีนี้

-   อัตราดอกเบี้ย ที่ยังอยู่ในภาวะทรงตัว

-   การเร่งผลักดันโครงการขนาดใหญ่ อาทิ ระบบรถไฟฟ้าขนส่งมวลชน และระบบป้องกันน้ำท่วม
    โครงการรถไฟความเร็วสูง

2.  ปัจจัยลบ :

-   ปัจจัยภายนอก สถานการณ์เศรษฐกิจโลกที่แม้ว่าจะยังคงมีความเสี่ยง
    แต่มีแนวโน้มว่าจะเริ่มฟื้นตัวขึ้นได้ในช่วงปลายปี 2556 อาทิ ปัญหาหนี้ยุโรป
    เศรษฐกิจจีนยังคงชะลอตัว และเสถียรภาพเศรษฐกิจสหรัฐฯ

-   นโยบายภาครัฐ

  –มาตรการก่าหนดวงเงินสินเชื่อ (LTV ไม่เกิน 95%)
  ที่จะมีผลบังคับใช้ในกลุ่มโครงการบ้านแนวราบในปี 2556

  –การใช้ราคาประเมินที่ดินฉบับ พ.ศ. 2555-2558

-   ต้นทุนการก่อสร้าง ที่เพิ่มสูงขึ้นอย่างมาก ทุกหมวด รวมถึงค่าแรงขั้นต่ำที่ปรับสูงขึ้น

-   ปัญหาขาดแคลนแรงงาน

แนวโน้มตลาดที่อยู่อาศัยปี 2556

นอกจากจะคาดการณ์ว่าตลาดจะสามารถเติบโตได้จากความเชื่อมั่นของผู้บริโภคที่น่าจะกลับมาเป็นปกติแล้ว
ยังมีปัจจัยสนับสนุน คือ อัตราดอกเบี้ยที่มียังคงอยู่ในระดับต่ำรวมทั้งยังมีปัจจัยอื่นที่น่าสนใจเช่น
แนวโน้มการเปลี่ยนแปลงของราคาที่อยู่อาศัย, แนวโน้มตลาดที่อยู่อาศัยต่างจังหวัด
และการดำเนินการก่อสร้างรถไฟฟ้าสายใหม่และส่วนต่อขยาย

1. . แนวโน้มการเปลี่ยนแปลงของราคาที่อยู่อาศัย ราคาที่อยู่อาศัยปี 2556
มีแนวโน้มจะปรับตัวขึ้นต่อเนื่องจากปีนี้ ซึ่งดัชนีราคาอาคารชุดในเดือนกรกฎาคม ขยายตัวร้อยละ7.6
เทียบกับเดือนเดียวกันปีก่อนขณะที่ดัชนีราคาบ้านเดี่ยวพร้อมที่ดิน และดัชนีราคาทาวน์เฮาส์พร้อมที่ดิน
ขยายตัวร้อยละ 2.3 และ 1.7 เทียบกับระยะเดียวกันปีก่อนตามลำดับตามต้นทุนต่างๆ ที่สูงขึ้น
ไม่ว่าจะเป็น

• ราคาที่ดินที่ปรับตัวสูงขึ้นอย่างรวดเร็ว โดยเฉพาะในแนวเส้นทางรถไฟฟ้าเส้นทางถนน ทางด่วน
และสะพานข้ามแม่น้ำใหม่
โดยถึงแม้จะเป็นทำเลชานเมืองอาจจะพัฒนาได้เพียงโครงการอาคารชุดและบ้านเดี่ยวระดับบน

• ราคาประเมินที่ดินที่มีผลประกาศใช้ในวันที่ 1 กรกฎาคม 2556
ซึ่งราคาประเมินที่ดินโดยรวมจะเพิ่มขึ้น 17-20% ซึ่งจะส่งผลกระทบต่อค่าธรรมเนียมการทำธุรกรรม

• ต้นทุนค่าก่อสร้าง ซึ่งรวมทั้งค่าแรงขั้นต่ำทั่วประเทศเป็นวันละ300 บาท
ซึ่งจะมีผลกระทบต่อต้นทุนค่าก่อสร้างทั้งทางตรงและตรงอ้อมและค่าวัสดุก่อสร้าง
โดยดัชนีราคาวัสดุก่อสร้างเฉลี่ยเดือนมกราคม – กันยายน 2555 เทียบกับช่วงเดียวกันของปี 2554
สูงขึ้น ร้อยละ 4.3 ราคาวัสดุก่อสร้างปรับตัวสูงขึ้น
จากความต้องการที่เพิ่มขึ้นเพราะความเสียหายจากน้ำท่วม ทั้งนี้ในปี 2556
นั้นปัจจัยด้านปริมาณงานก่อสร้างในประเทศ ไม่ว่าจะเป็นงานก่อสร้างของภาครัฐ โครงการรถไฟฟ้า
โครงการอาคารชุดที่เปิดตัวจำนวนมาก และโครงการแนวราบที่จะเปิดตัวมากขึ้น
นั้นล้วนจะเป็นปัจจัยที่ส่งผลกระทบให้ต้นทุนการก่อสร้างปรับตัวสูงขึ้น
โดยผู้ประกอบการได้คาดการณ์ว่าต้นทุนการก่อสร้างที่ปรับตัวสูงขึ้นนั้นจะส่งผลให้ราคาที่อยู่อาศัยปรับตัวสูงขึ้นอย่างน้อย
5-10% ซึ่งผู้บริโภคอาจจะมีการเร่งตัดสินใจ เพื่อซื้อที่อยู่อาศัยที่เป็นต้นทุนเดิมในภาพรวม
หากกำลังซื้อของผู้บริโภคยังไม่ได้ปรับตัวสูงขึ้นในอัตราที่ใกล้เคียงกับการเปลี่ยนแปลงของราคาที่อยู่อาศัยแล้ว
แนวโน้มของที่อยู่อาศัยขนาดเล็กก็จะเป็นสินค้าหลักของตลาดต่อไป

2. แนวโน้มตลาดที่อยู่อาศัยต่างจังหวัดหากมองในแง่จำนวนประชากรแล้วกรุงเทพฯ
และปริมณฑลยังคงถือว่าเป็นตลาดที่อยู่อาศัยที่ใหญ่ที่สุด เนื่องจากมีประชากรกว่า 12 ล้านคน หรือ
18%ของประชากรทั้งหมด และมีสัดส่วนของGDP ถึง
42%แต่หากมองในแง่การเติบโตของรายได้แล้วในต่างจังหวัดมีอัตราการเติบโตของรายได้ประชากรต่อหัว
GDP per capita สูงกว่าประชากรในเขตกรุงเทพฯ และปริมณฑล โดยในช่วงปี 2549-2553
โดยเฉลี่ยแล้ว พบว่าในเขตกรุงเทพฯ และปริมณฑลรวมมีอัตราการเติบโตอยู่ที่ 5%
ขณะที่ภาคกลางรวมทั้งภาคตะวันออกเฉียงเหนือ และภาคเหนือ อัตราการเติบโตอยู่ที่
9%ส่วนภาคตะวันออกซึ่งมีรายได้ต่อหัวใกล้เคียงกับกรุงเทพฯ และปริมณฑล และภาคตะวันตกนั้น
มีอัตราการเติบโตอยู่ ที่ 7% ดังนั้นเมื่อมีการขยายตัวของแหล่งงานและรายได้อย่างต่อเนื่อง
ย่อมกระตุ้นให้เกิดความต้องการที่อยู่อาศัยมากขึ้นนอกจากนี้ยังมีปัจจัยที่กระตุ้นความต้องการที่อยู่อาศัยที่แตกต่างกันไปตามลักษณะความต้องการแตกต่างกันไปด้วย
เช่น

• ตลาดเมืองท่องเที่ยว มีการพัฒนาที่อยู่อาศัยกึ่งที่พักตากอากาศ
และที่อยู่อาศัยสำหรับผู้เข้ามาทำงานหรือประกอบธุรกิจ

• ตลาดเมืองอุตสาหกรรมที่มีความต้องการที่อยู่อาศัยสำหรับบุคลากร ในภาคอุตสาหกรรม

• ตลาดเมืองที่มีขนาดใหญ่มีประชากรจำนวนมาก
และมีการขยายตัวทางเศรษฐกิจสูงเป็นตลาดที่อยู่อาศัยสำหรับคนในท้องถิ่นอย่างไรก็ตามหากมีการขยายของการลงทุนมากเกินไปจนตลาดดูดซับไม่ทันก็อาจจะเกิดปัญหาอุปทานส่วนเกินได้
ผู้ประกอบการจึงควรระมัดระวังและทำการศึกษาความต้องการของตลาดให้ชัดเจนก่อนจะลงทุน
โดยเฉพาะตลาดที่มีการเก็งกำไรสูง

3.
การดำเนินการก่อสร้างรถไฟฟ้าสายใหม่และส่วนต่อขยายปัจจุบันมีระยะทางของเส้นทางรถไฟฟ้ารวมทั้ง
78 กิโลเมตร โดยตามแผนการดำเนินการในปี 2560 จะระยะทางเพิ่มขึ้นเป็น 161 กิโลเมตร
แม้ว่าการก่อสร้างรถไฟฟ้าหลายเส้นทาง
พึ่งจะเริ่มดำเนินการแต่ก็ได้ส่งผลเกิดความเคลื่อนไหวทั้งในด้านอุปสงค์และอุปทานในตลาดที่อยู่อาศัยอย่างมีนัยสำคัญอย่างที่ได้กล่าวไปบางส่วนแล้วในเรื่องการเปลี่ยนแปลงของราคาที่ดิน
ซึ่งไม่ได้เพียงจะส่งกระทบเพียงทำให้มีต้นทุนการพัฒนาที่สูงขึ้นแต่ยังส่งผลต่อเนื่องไปถึงรูปแบบและประเภทที่อยู่อาศัยที่จะสามารถพัฒนาได้อีกด้วย

ทั้งนี้จากข้อมูลของศูนย์ข้อมูลวิจัยและประเมินค่าอสังหาริมทรัพย์ไทยบริษัท เอเจนซี่ ฟอร์
เรียลเอสเตทแอฟแฟร์ส จำกัด พบว่า ที่ดินตามแนวรถ ไฟฟ้า
ราคาเพิ่มขึ้นต่อเนื่องโดยที่ดินในแนวรถไฟฟ้าบีทีเอส ราคาสูงขึ้น 128% ในรอบปี 2548-2554
หรือเฉลี่ยสูงขึ้น ปีละ 21.3% ส่วนตามแนวรถไฟฟ้ามหานคร ราคาที่ดินก็สูงขึ้นเช่นกัน โดยเฉพาะปี
2553-2554 สูงขึ้นประมาณ 14.4% เจ้าของที่ดินและผู้พัฒนาโครงการ
รวมทั้งผู้บริโภคล้วนรับรู้ถึงการเปลี่ยนแปลงราคาที่ดินและราคาที่อยู่อาศัยตามแนวรถไฟฟ้าปัจจุบันเป็นอย่างดี
จึงดูเหมือนเป็นความพร้อมใจกันทั้งด้านอุปสงค์และ

อุปทานซึ่งมองเห็นโอกาสของทำเลเกิดใหม่ตามแนวรถไฟฟ้าที่เริ่มก่อสร้าง
จึงเกิดการขยายตัวของโครงการ ที่อยู่อาศัย

ขึ้นอย่างรวดเร็ว โดยเฉพาะโครงการอาคารชุดโดยข้อมูลจากศูนย์ข้อมูลอสังหาริมทรัพย์
ธนาคารอาคารสงเคราะห์ซึ่งทำการสำรวจ ณ เดือนกันยายนที่ผ่านมา พบว่าช่วง 3-4 ปีนี้
มีโครงการที่อยู่อาศัยเปิดตัวในระยะ 1
กิโลเมตรจากแนวรถไฟฟ้าสายสีม่วงเฉพาะช่วงฝั่งพระนครมีถึง 18 โครงการ ประมาณ 6,650
หน่วย ประกอบด้วย

• คอนโดมิเนียม 10 โครงการรวม 6,100 หน่วย เป็นบ้านเดี่ยว 5 โครงการ ประมาณ 400
หน่วย และทาวน์เฮ้าส์มี 4 โครงการ ประมาณ 150 หน่วย

• ส่วนราคาที่ดินได้มีการปรับตัวขึ้นเฉลี่ยมากกว่า 30% ในรอบ 5 ปีที่ผ่านมา ซึ่งอยู่ในช่วง
50,000-160,000 บาทต่อตารางวา นอกจากนี้จำนวนอาคารชุดสร้างเสร็จจดทะเบียนช่วง 7
เดือนแรกปี 2554-2555 ในจังหวัดที่มีการก่อสร้างเส้นทางรถไฟฟ้า เช่น
สมุทรปราการมีจำนวนจดทะเบียน 9,295 หน่วย เพิ่มขึ้นจากปีก่อน 115% นนทบุรี 10,360 หน่วย
เพิ่มขึ้นจากปีก่อน 71%อย่างไรก็ตามจะเห็นได้ว่า ราคาที่อยู่อาศัยในทำเลดังกล่าวนั้น
ได้ปรับขึ้นเร็วกว่าในอดีตมาก และมีการซื้อเพื่อลงทุนและเก็งกำไรอยู่มากพอสมควร
ซึ่งหากเกิดการเปิดตัวโครงการจำนวนมากและรวดเร็วเกินไป
รวมทั้งราคาขยับขึ้นสูงเร็วกว่าความต้องการที่แท้จริงในทำเลแล้ว
อาจจะเกิดการชะลอตัวของการขายได้
อีกทั้งยังมีปัจจัยเสี่ยงจากโครงการที่จะก่อสร้างเสร็จจำนวนมากในแต่ละปี
ซึ่งมีโอกาสกลับมาเป็นหน่วยขายใหม่ในตลาด อาจจะส่งผลให้เกิดอุปทานส่วนเกินได้
ทั้งนี้ตลาดจะมีการขยายต่อไปได้ดีแค่ไหน
ขึ้นอยู่กับความราบรื่นในการดำเนินก่อสร้างรถไฟฟ้าและความเจริญเติบโตของเมืองที่ขยายตัวออกไปด้วย

แนวโน้มสินเชื่อที่อยู่อาศัยปี 2556: เติบโตชะลอลง หลังขาดแรงหนุนจากมาตรการภาครัฐ

 ณ สิ้นปี 2555 ยอดเงินให้สินเชื่อเพื่อที่อยู่อาศัยคงค้างในระบบสถาบันการเงิน
(รวมธนาคารพาณิชย์และสถาบันการเงินเฉพาะกิจ) มีจำนวนทั้งสิ้น 2.26 ล้านล้านบาท เพิ่มขึ้น
2.31 แสนล้านบาทเมื่อเทียบกับปี 2554 หรือเติบโตกว่าร้อยละ 11.4 โดยแบ่งเป็น
เงินให้สินเชื่อเพื่อที่อยู่อาศัยของธนาคารพาณิชย์ 1.34 ล้านล้านบาท (ส่วนแบ่งตลาดร้อยละ 59.2
ของสินเชื่อที่อยู่อาศัยทั้งหมด) เติบโตร้อยละ 11.7 เมื่อเทียบกับปี 2554
และเงินให้สินเชื่อเพื่อที่อยู่อาศัยของสถาบันการเงินเฉพาะกิจ 9.22 แสนล้านบาท
(ส่วนแบ่งตลาดร้อยละ 40.8) เติบโตร้อยละ 10.9 จากปีก่อนหน้า

[]

โดยภาพรวมสินเชื่อเพื่อที่อยู่อาศัยส่วนบุคคลของระบบสถาบันการเงินไทยในปี 2555
ที่สามารถเติบโตได้อย่างเหนือความคาดหมายนั้น
คาดว่ามีสาเหตุหลักมาจากความต้องการที่อยู่อาศัยโดยเฉพาะคอนโดมิเนียมและอาคารชุดตามแนวก่อสร้างรถไฟฟ้า
และที่อยู่อาศัยแนวราบในพื้นที่ที่ไม่โดนน้ำท่วม

นอกจากนั้น อัตราดอกเบี้ยของธนาคารพาณิชย์ในปี 2555
ที่ปรับตัวลงตามอัตราดอกเบี้ยนโยบายของทางการ (จากระดับ 3.25% ณ สิ้นปี 2554 มาที่ระดับ
2.75% ณ สิ้นปี 2555) ผนวกกับแรงหนุนจากมาตรการพิเศษของภาครัฐ ทั้งมาตรการเงินกู้ดอกเบี้ย
3% นาน 5 ปี (ซอฟท์โลน) มาตรการลดหย่อนภาษีสำหรับบ้านหลังแรกราคาไม่เกิน 5 ล้านบาท
และโครงการบ้านหลังแรกดอกเบี้ย 0% นาน 3 ปี (ซึ่งดำเนินการผ่านธนาคารอาคารสงเคราะห์)
ก็มีส่วนหนุนให้ตลาดสินเชื่อที่อยู่อาศัยกลับมาคึกคักกว่าที่หลายฝ่ายคาดการณ์
แม้จะได้รับแรงกดดันจากความไม่แน่นอนหลังเหตุอุทกภัยครั้งใหญ่ในปี 2554

[]

     ขณะที่เมื่อพิจารณาในมิติของเม็ดเงินให้สินเชื่อที่อยู่อาศัยบุคคลทั่วไปปล่อยใหม่จากศูนย์ข้อมูล
อสังหาริมทรัพย์ ณ สิ้นไตรมาส 3/2555 แล้ว พบว่า มีจำนวนกว่า 3.39 แสนล้านบาท
หรือเติบโตราวร้อยละ 15.8 เมื่อเทียบกับช่วงเดียวกันของปีก่อน และคาดว่าน่าจะสามารถจบสิ้นปี
2555 ได้ระดับด้วยยอดสินเชื่อปล่อยใหม่มากกว่า 4.1 แสนล้านบาท
ทำลายสถิติสูงสุดตลอดกาลซึ่งอยู่ที่ระดับ 3.77 แสนล้านบาทในปี 2553

แนวโน้มสินเชื่อที่อยู่อาศัย ปี 2556 … คาดหวังแรงส่งจากตลาดหัวเมืองใหญ่มากขึ้น

ศูนย์วิจัยกสิกรไทย ประเมินว่า แนวโน้มสินเชื่อที่อยู่อาศัยของระบบสถาบันการเงินในปี 2556
อาจเติบโตได้ในอัตรา 8.0% - 9.0% หรือคิดเป็นยอดเงินให้สินเชื่อที่อยู่อาศัยเพิ่มขึ้นสุทธิ
190,000 - 210,000 ล้านบาท ซึ่งถือเป็นอัตราการเติบโตที่ชะลอลง
เมื่อเปรียบเทียบกับภาพการเติบโตในปี 2555 ที่เติบโตได้สูงราว 11.4% หรือเพิ่มขึ้นราว 2.31
แสนล้านบาทจากปีก่อนหน้า หลังมาตรการต่างๆ ของภาครัฐสิ้นสุดลง นอกจากนั้น
การกำหนดอัตราส่วนวงเงินกู้ต่อมูลค่าหลักประกัน (Loan to Value Ratio: LTV Ratio)
ไม่เกิน 95% สำหรับที่อยู่อาศัยแนวราบ ซึ่งเริ่มบังคับใช้ในปี 2556 ของธนาคารแห่งประเทศไทย
คงมีผลต่อการอนุมัติสินเชื่อของธนาคารพาณิชย์บ้างบางส่วน
รวมถึงอาจทำให้ผู้ต้องการสินเชื่อที่อยู่อาศัยส่วนหนึ่งชะลอการตัดสินใจซื้อบ้านออกไป
เพื่อเตรียมความพร้อมทางด้านเงินทุน

      โดยในปี 2556 นี้
ความท้าทายของสถาบันการเงินคงอยู่ที่การประคับประคองส่วนแบ่งตลาดตามการเติบโตสินเชื่อที่อยู่อาศัย
ภายใต้การแข่งขันที่น่าจะรุนแรงต่อเนื่องจากทั้งธนาคารพาณิชย์รายใหญ่และรายกลาง
โดยคาดว่าเป้าหมายของการขยายสินเชื่อเพื่อที่อยู่อาศัยของธนาคารพาณิชย์ในปี 2556 นั้น
คงเน้นไปที่ 2 ตลาดหลัก ได้แก่

-   การรุกตลาดสินเชื่อเพื่อที่อยู่อาศัยในจังหวัดหัวเมืองใหญ่ และเขตพื้นที่ท่องเที่ยวสำคัญ อาทิ
    พัทยา หัวหิน เขาใหญ่ รวมถึงจังหวัดที่เป็นประตูสู่ประเทศเพื่อนบ้าน
    ทั้งที่อยู่อาศัยประเภทคอนโดมิเนียม และที่อยู่อาศัยแนวราบอย่างบ้านจัดสรรหรือทาวน์เฮ้าส์
    เนื่องจากเป็นตลาดที่ยังใหม่สำหรับธนาคารพาณิชย์
    ซึ่งประมาณการว่ามีพอร์ตสินเชื่อที่อยู่อาศัยส่วนบุคคลในเขตต่างจังหวัดไม่ถึง 30%
    ของยอดเงินให้สินเชื่อที่อยู่อาศัยรวม
    อีกทั้งยังเป็นพื้นที่ซึ่งมีศักยภาพในการเติบโตสูงตามความต้องการสินเชื่อที่อยู่อาศัยของลูกค้า 3
    กลุ่มหลักได้แก่ กลุ่มที่ต้องการที่อยู่อาศัยในท้องถิ่นซึ่งมีกำลังซื้อค่อนข้างดี
    โดยเฉพาะกลุ่มที่ได้รับอานิสงส์จากนโยบายเพิ่มรายได้เกษตรกรและกระจายรายได้สู่ท้องถิ่นของทางการ
    กลุ่มที่ต้องการบ้านพักตากอากาศเป็นบ้านหลังที่ 2 เพื่อพักผ่อนหย่อนใจ โดยเฉพาะคนกรุงเทพฯ
    ที่มีกำลังซื้อค่อนข้างดี และกลุ่มชาวต่างชาติที่ต้องการที่อยู่อาศัยระยะยาวในประเทศไทย
    ทั้งชาวยุโรปและเอเชีย เพื่อการพักผ่อนหลังเกษียณอายุท่ามกลางการเติบโตของสังคมผู้สูงวัย
    และการเข้ามาทำงานเพื่อรองรับการเปิดเสรีประชาคมเศรษฐกิจอาเซียนในอนาคต

-   การขยายตัวของสินเชื่อเพื่อที่อยู่อาศัยในเมืองกรุงฯ...ตามความต้องการสินเชื่อของกลุ่มลูกค้าระดับกลาง
    และการส่งมอบที่อยู่อาศัยสร้างเสร็จของผู้ประกอบการ ทั้งนี้
    แม้ว่าความสามารถในการซื้อที่อยู่อาศัยของประชาชนบางส่วน
    อาจถูกลดทอนด้วยการเบิกใช้วงเงินสินเชื่อเพื่อรถยนต์คันแรกตามนโยบายของภาครัฐในช่วงปี
    2555 ที่ผ่านมา แต่ศูนย์วิจัยกสิกรไทย มองว่า
    ความต้องการสินเชื่อเพื่อที่อยู่อาศัยประเภทคอนโดมิเนียมและอาคารชุดในทำเลศักยภาพที่เชื่อมโยงกับโครงข่ายด้านการพัฒนาคมนาคมของทางการ
    น่าจะยังอยู่ในทิศทางที่เติบโตได้อย่างต่อเนื่อง
    โดยเฉพาะความต้องการในกลุ่มลูกค้าระดับกลางตามไลฟ์สไตล์ของคนรุ่นใหม่ที่มีลักษณะเป็นครอบครัวเดี่ยวมากขึ้น
    สอดคล้องกับการทยอยส่งมอบที่อยู่อาศัยของผู้ประกอบการอสังหาริมทรัพย์ในปี 2556

  นอกจากนั้น ความเชื่อมั่นต่อการซื้อที่อยู่อาศัยของผู้บริโภคที่ฟื้นคืนกลับมา หลังปี 2555
  ไม่มีปัญหาน้ำท่วมรุนแรงในกรุงเทพฯ และปริมณฑล รวมถึงจังหวัดหัวเมืองใหญ่ต่างๆ
  ตลอดจนอัตราการขยายตัวทางเศรษฐกิจมีสัญญาณที่ดีขึ้น
  และดอกเบี้ยของตลาดที่น่าจะอยู่ในระดับต่ำตามอัตราดอกเบี้ยนโยบาย
  ก็คงจะเป็นปัจจัยสำคัญที่เข้ามาเป็นแรงหนุนเพิ่มเติม
  ซึ่งเอื้อการตัดสินใจกู้ยืมสินเชื่อเพื่อซื้อที่อยู่อาศัยของผู้บริโภคในปี 2556
  และประคับประคองการเติบโตของสินเชื่อที่อยู่อาศัยของสถาบันการเงินสามารถ
  หลังมาตรการหนุนต่างๆ ของภาครัฐสิ้นสุดลง

-   ส่วนงานพัฒนาอสังหาริมทรัพย์ บริษัทยังคงเน้นการพัฒนาในพื้นที่ทำเลที่ดี
    ติดแนวรถไฟฟ้าหรือส่วนต่อขยายเป็นสำคัญ เนื่องจากในสภาพการแข่งขันที่มีสูง และ บริษัทฯ
    เพิ่งเข้าสู่ตลาดด้านนี้
    แม้ว่าบริษัทฯจะได้เปรียบในแง่การควบคุมต้นทุนที่ทำให้การแข่งขั้นเรื่องราคาสามารถทำได้มากกว่าตลาดก็ตาม
    แต่บริษัทฯ อยากลดความเสี่ยงในเรื่องของการขายด้วย จึงเน้นเรื่องทำเลที่ตั้งเป็นสำคัญ
    นอกจากนี้บริษัทยังอาศัยช่องว่างทางการตลาดเปิดตัวคอนโดที่อยู่อาศัยที่มีขนาดเล็ก
    สำหรับลูกค้าที่ไม่ชอบความพลุกพล่านของจำนวนคนมากๆ
    แต่ยังต้องการอาศัยอยู่ในเส้นทางที่สะดวกต่อการเดินทาง ซึ่งในปีที่ผ่านมาถือว่าบริษัทฯ
    ประสบความสำเร็จพอสมควรในการเพิ่มสายงานด้านตลาดการพัฒนาอสังหาริมทรัพย์

ที่มา : ธนาคารอาคารสงเคราะห์ และ ศูนย์วิจัยกสิกรไทย

4.2 ธุรกิจรับเหมาก่อสร้าง

  4.2.1 ลักษณะผลิตภัณฑ์หรือบริการ

  บริษัท พรีบิลท์ จำกัด (มหาชน) ดำเนินธุรกิจรับเหมาก่อสร้าง อาคาร คอนโดมิเนี่ยม
  อาคารโรงงาน บ้านพักที่อยู่อาศัย ทาวน์เฮ้าส์ รวมทั้งให้บริการตกแต่งภายใน
  บริษัทเป็นผู้รับเหมาที่รับงานก่อสร้างจากเจ้าของโครงการโดยตรง (Main Contractor)
  โดยการรับงานจะมีทั้งในส่วนของการประมูลงาน
  และการที่ลูกค้ามาติดต่อเองโดยพิจารณาประสบการณ์และผลงานในอดีตของบริษัท

  ผลงานที่บริษัทได้รับในลักษณะการประมูลงานในหน่วยงานราชการและรัฐวิสาหกิจที่ผ่านมาได้แก่
  อาคารเรียนและปฏิบัติการสถาปัตยกรรม ของโครงการจัดตั้งวิทยาเขตสุพรรณบุรี อาคารของ
  SME BANK, Bangkok Airways อาคารสาธารณสุข โรงพยาบาลอำเภอพระพุทธบาท
  จังหวัดสระบุรี อาคารมหามกุฎราชวิทยาลัย งานก่อสร้างบันไดเลื่อน สถานีรถไฟฟ้า BTS TOPS
  ซุปเปอร์มาร์เก็ต สถานีบริการ B-QUICK โรงพยาบาลที่จังหวัดจันทบุรี
  โรงพยาบาลกรุงเทพคริสเตียน อาคารในกลุ่ม JAY-MART อาคาร Central world
  โครงการเดอะรอยัลเรสซิเด้นท์ อาคารจอดรถโรงแรมมิลเลเนี่ยม อาคารสำนักงานของกลุ่ม
  DTAC อาคารและคลังเก็บสินค้าของกลุ่มบริษัท Athens อาคารชุดที่พักอาศัย 25 ชั้น Le
  Monaco โครงการ Centric Scene สุขุมวิท 64 โครงการ Condominium D65 โครงการ
  Centric Scene รัชวิภา อาคารโรงแรม Rayong Marriott Resort & Spa อาคารArt
  Museum โรงแรม 24 ชั้นGrand Howard และในปี 2553 โครงการก่อสร้างที่เพิ่มขึ้นได้แก่
  โรงงาน Precision พลาสติก The Oriental Beach Condominium อาคารชุดที่พักอาศัย
  42 ชั้น Villa อโศก โรงงาน Oishi Aseptic อาคารโรงงาน Oishi UHT
  อาคารชุดที่พักอาศัย 30 ชั้น The Trust ปิ่นเกล้า และ The Trust พระราม 3 เป็นต้น
  (รายละเอียดงานที่ทำเพิ่มเติมและจะทำในปี 2556 ดูได้ตามหัวข้อ 4.1.4)

  บริษัทมีบริการรับเหมาก่อสร้างแบบครบวงจร (Turnkey Project)
  ซึ่งเป็นการให้บริการตั้งแต่การออกแบบอาคาร ระบบการก่อสร้าง การตกแต่งภายใน
  ตลอดจนงานสาธารณูปโภค ซึ่งช่วยให้สามารถประหยัดต้นทุนในการก่อสร้าง
  และได้สิ่งก่อสร้างที่ตรงตามวัตถุประสงค์ของลูกค้า

  4.2.2 กลยุทธ์การแข่งขันรับเหมาก่อสร้าง

1.  พิจารณาข้อมูลด้านโครงการ ทำเลที่ตั้งโครงการ
    วิเคราะห์ฐานะการเงินและประวัติของผู้ว่าจ้าง ก่อนการประมูลงาน
    เพื่อลดความเสี่ยงจากการรับชำระเงินค่าก่อสร้าง

2.  การส่งมอบงานที่ตรงตามเวลา โดยใช้เทคโนโลยีการก่อสร้าง Precast
    ทำให้สามารถผลิตผลงานที่มีคุณภาพสม่ำเสมอในเวลาที่รวดเร็ว

3.  ดำเนินการก่อสร้างอย่างมีประสิทธิภาพ
    โดยใช้วิศวกรที่มีประสบการณ์ในการควบคุมงานก่อสร้างให้ได้มาตรฐาน และมีคุณภาพ

4.  ความสามารถในการรับงานด้วยราคาค่าก่อสร้างที่ต่ำกว่าเมื่อเทียบกับผู้รับเหมาขนาดใหญ่
    เนื่องจากการบริหารค่าใช้จ่ายในการผลิตและการดำเนินงานได้อย่างมีประสิทธิภาพ
    รวมทั้งความสามารถในการออกแบบและก่อสร้างโดยใช้เทคโนโลยีและความเชี่ยวชาญ
    ทำให้ราคาต่ำกว่าคู่แข่งขันในขนาดเดียวกัน

5.  การรับเหมาก่อสร้างแบบครบวงจร (Turnkey Project)
    เป็นการให้บริการตั้งแต่การออกแบบอาคาร ระบบการก่อสร้าง การตกแต่งภายใน
    ตลอดจนงานสาธารณูปโภค ซึ่งช่วยให้สามารถประหยัดต้นทุนในการก่อสร้าง
    และได้สิ่งก่อสร้างที่ตรงตามวัตถุประสงค์ของลูกค้า

6.  การให้บริการหลังการขาย ด้วยความรับผิดชอบในทุกโครงการ
    เพื่อรักษาความสัมพันธ์ที่ดีในระยะยาวกับลูกค้า

7.  การใช้กลยุทธ์ทางการตลาดในการหางาน
    โดยส่งพนักงานด้านการตลาดไปติดต่อกับสถาปนิกของโครงการต่างๆ
    โดยให้คำปรึกษาในการออกแบบและวางแผนการก่อสร้าง
    ซึ่งเป็นการสร้างความสัมพันธ์ที่ดีในระยะยาว

กลุ่มลูกค้าเป้าหมาย

ลูกค้าเป้าหมายของบริษัทคือ เจ้าของโครงการต่างๆ ทั้งภาครัฐ และเอกชน
ที่มีความน่าเชื่อถือและฐานะการเงินที่มั่นคง บริษัทมีเป้าหมายว่าจะรับงานที่ให้ผลตอบแทนสูง
ความเสี่ยงต่ำก่อนเป็นอันดับแรก โดยมิได้สนใจประเภทของงาน และ
พยายามรับงานต่อเนื่องจากลูกค้าที่มีเครดิตดีและเคยทำงานร่วมกันมาก่อนและไม่เกิดปัญหา

นโยบายราคา

บริษัทตั้งเป้าหมายให้สามารถแข่งขันได้ในตลาด
ซึ่งจะกำหนดราคาค่าก่อสร้างโดยใช้วิธีต้นทุนบวกส่วนต่างกำไรและกำหนดอัตรากำไรขั้นต้นของแต่ละโครงการไว้ก่อนล่วงหน้าเพื่อให้ได้รับผลตอบแทนที่เหมาะสม
ซึ่งหากราคาที่ลูกค้ากำหนดต่ำกว่าที่บริษัทกำหนดไว้ บริษัทก็จะไม่รับงานนั้นๆ

ต้นทุนและความเสี่ยงที่บริษัทใช้เป็นปัจจัยในการพิจารณารับงานจะรวมไปถึงต้นทุนทางการเงิน และ
ความเสี่ยงด้านการเรียกชำระเงินด้วย
บริษัทจะปฏิเสธการรับงานที่มีความเสี่ยงดังกล่าวข้างต้นรวมไปถึงความเสี่ยงในการก่อสร้างในสถานที่และวิธีการก่อสร้างที่อาจเกิดความผิดทางด้านกฎหมายและสิ่งแวดล้อมได้

การจำหน่ายและช่องทางการจำหน่าย

ปัจจุบันบริษัทมีการรับงานหลายรูปแบบซึ่งอาจสามารถแบ่งได้ดังนี้

-   งานประกวดราคา ที่ได้รับเชิญจากลูกค้าโดยตรง ประมาณร้อยละ 20

-   งานประกวดราคา ที่ได้รับเชิญจากบริษัทที่ปรึกษาหรือบริษัทออกแบบ ประมาณร้อยละ 20

-   งานประกวดราคา ที่ได้รับเชิญจากหน่วยงานราชการ ประมาณร้อยละ 0

-   การว่าจ้างโดยตรงจากลูกค้า โดยดูจากคุณสมบัติ และผลงานเป็นหลัก เนื่องจากบริษัทมีผลงาน
    มากมาย ซึ่งเป็นปัจจัยให้ลูกค้ามีความมั่นใจ
    และราคามักจะถูกกำหนดให้ผู้รับเหมาทุกรายในราคา เดียวกัน ประมาณร้อยละ 60

  4.2.3 การจัดหาผลิตภัณฑ์หรือบริการ

ลักษณะการจัดให้ได้มาซึ่งผลิตภัณฑ์

  บริษัทใช้วิธีจัดซื้อวัสดุก่อสร้าง ผ่านผู้แทนจำหน่ายหรือผู้ขายในประเทศ หรือจากผู้ผลิตโดยตรง
  โดย มีนโยบายดังนี้

-   ราคาต้องไม่เกินจากราคาในสัญญาราคากลาง หรือ ราคาทดแทนด้วยวัสดุอื่นของบริษัท
    ที่ถูกจัดทำ ขึ้นและปรับปรุงตลอดเวลา

-   สินค้าต้องมีคุณภาพตามคุณสมบัติที่ได้มาตรฐานอุตสาหกรรม และตามที่ลูกค้าระบุในสัญญา

-   สามารถส่งมอบวัสดุได้ตามเวลาที่ระบุในใบสั่งซื้อ

-   มีระยะเวลาประกันคุณภาพ ตามมาตรฐานของสินค้านั้นๆ

  ทั้งนี้บริษัทไม่มีการซื้อวัตถุดิบจากผู้ผลิตรายใดรายหนึ่งเกินกว่าร้อยละ 30 ของต้นทุนวัตถุดิบทั้งหมด

ในส่วนของการจัดหาแรงงาน บริษัทมีวิธีการดังต่อไปนี้

  บริษัทมีการใช้แรงงานภายในบริษัท ที่มีการจ้างงานเป็นพนักงานบริษัทเอง และ
  จ้างผู้รับเหมารายย่อยซึ่งส่วนใหญ่ทำงานกับบริษัทมานานกว่า 5 ปี
  โดยคำนึงถึงคุณภาพที่ผู้รับเหมาแต่ละรายจะทำได้
  โดยบริษัทมีการช่วยเหลือผู้รับเหมาตามความเหมาะสม
  เพื่อเป็นการจูงใจให้ผู้รับเหมาที่ทำงานมีคุณภาพอยู่กับบริษัทเป็นระยะเวลานานๆ
  โดยบริษัทจะให้เงินตอบแทนพิเศษกับผู้รับเหมาที่มีผลงานดี และ สามารถส่งมอบงานได้ตามกำหนด
  นอกเหนือจากผลตอบแทนปกติ และการจ่ายงวดงานที่ตรงเวลา

  สำหรับขั้นตอนการดำเนินงานของบริษัท สามารถสรุปได้ 3 ขั้นตอนหลัก ดังนี้

  1. ขั้นตอนการรับงานและเสนอราคา

  บริษัทจะมีการติดต่อหางาน ทั้งจากการประกวดราคา และการว่าจ้างโดยตรงจากลูกค้า
  โดยจะติดต่อรับเอกสารและสำรวจพื้นที่ เพื่อตรวจสอบเงื่อนไขและอุปสรรคต่างๆ ที่อาจเกิดขึ้น
  ซึ่งจะถูกนำไปใช้ประกอบการประเมินราคา รวมกับค่าใช้จ่ายอื่นๆ ที่เกี่ยวข้อง เช่น
  ค่าวัสดุก่อสร้าง ค่าใช้จ่ายในการขนส่งวัสดุ จำนวนคนงานที่ต้องใช้ ค่าใช้จ่ายในการดำเนินการ
  เป็นต้น หลังจากนั้นบริษัทจะมีการวิเคราะห์ฐานะทางการเงิน
  และการศึกษาความเป็นไปได้ของโครงการ และถ้าเห็นว่าตรงตามเงื่อนไขที่บริษัทวางไว้
  จึงจะทำการเสนอราคาให้แก่เจ้าของโครงการ
  และดำเนินการเซ็นสัญญาเมื่อบริษัทได้รับการคัดเลือก

  2. ขั้นตอนการเตรียมการและการดำเนินการก่อสร้าง

  เมื่อบริษัทได้รับงานแล้ว จะดำเนินการแต่งตั้งผู้จัดการโครงการและทีมงาน
  ซึ่งจะพิจารณากำหนดรายละเอียดของงานและความรับผิดชอบของทีมงานที่เกี่ยวข้อง
  และผู้จัดการโครงการจะดำเนินการในส่วนต่างๆ ดังนี้

-   การจัดทำตารางการทำงาน เพื่อกำหนดระยะเวลาการทำงานให้เสร็จตามกำหนดเวลา

-   การวางแผนการจ้างงาน เพื่อกำหนดจำนวนคน ผู้รับเหมารายย่อย ผู้จัดหาวัสดุ
    เครื่องมือเครื่องจักรที่ใช้ เพื่อให้บรรลุตามแผนงานที่วางไว้
    และตั้งงบประมาณเพื่อให้สามารถควบคุมค่าใช้จ่ายได้อย่างมีประสิทธิภาพ

-   การจัดเตรียมสำนักงานชั่วคราว เพื่อเป็นที่สำหรับการจัดเตรียมและควบคุมงานก่อสร้าง
    รวมทั้งสาธารณูปโภคที่ต้องใช้ในการก่อสร้าง

-   การจัดเตรียมแผนการทำงานโดยละเอียด
    เพื่อให้สามารถควบคุมการทำงานให้เป็นไปตามระยะเวลา และคุณภาพตามที่ลูกค้ากำหนด
    รวมถึงแผนการควบคุมต้นทุนโครงการด้วย

  หลังจากการวางแผนงานต่างๆ แล้ว บริษัทจะเริ่มดำเนินการก่อสร้าง
  โดยมีผู้ควบคุมงานของฝ่ายบริษัท และ/หรือ ผู้ควบคุมงานของฝ่ายลูกค้า ร่วมกันตรวจสอบดูแล
  และควบคุมความก้าวหน้าของงาน และการจ่ายเงินตามงวดการก่อสร้างที่กำหนดไว้

  3. การตรวจสอบความเรียบร้อยและการส่งมอบงาน

  การตรวจสอบนี้ จะเป็นการตรวจสอบความเรียบร้อยครั้งสุดท้าย
  และแก้ไขข้อบกพร่องที่เกิดขึ้นจากการตรวจสอบของเจ้าของโครงการ
  หรือลูกค้าของเจ้าของโครงการนั้นๆ ก่อนจะส่งมอบงานให้แก่ลูกค้า นอกจากนั้นในบางกรณี
  เจ้าของโครงการจะทำการหักค่าเงินประกันผลงาน (Retention) ประมาณร้อยละ 5
  ของมูลค่างานก่อสร้างทั้งหมด เพื่อประกันการแก้ไขงานหลังส่งมอบแล้ว
  โดยจะคืนให้บริษัทประมาณ 1 ปีหลังการส่งมอบงาน

ผลกระทบต่อสิ่งแวดล้อม

  บริษัทดำเนินนโยบายก่อสร้างให้กับโครงการที่มีคุณภาพและขออนุญาตจัดสรรแล้วเท่านั้น
  การควบคุมการก่อสร้างและความปลอดภัย รวมทั้งผลกระทบต่อสิ่งแวดล้อม
  จะต้องปฏิบัติตามกฎหมายที่เกี่ยวข้อง เช่น กฎหมายควบคุมการก่อสร้างอาคาร
  ซึ่งมีข้อกำหนดเกี่ยวกับการอนุญาตปลูกสร้าง การป้องกันวัสดุตกหล่น แผงป้องกันฝุ่น การสุขาภิบาล
  การตรวจควบคุมการปลูกสร้าง เป็นต้น

4.2.4 โครงการปัจจุบันที่กำลังดำเนินงานอยู่ (หน่วย: ล้านบาท)

  --------------------------- --------------------- -------------------------------- ----------------------- -----------------------
  ชื่อโครงการ                   มูลค่างานตามสัญญาทั้งสิ้น*   รวมร้อยละของงานที่ทำเสร็จสะสมถึงสิ้นปี   ร้อยละที่คาดว่าจะแล้วเสร็จปี   ร้อยละที่คาดว่าจะแล้วเสร็จปี
                              (ล้านบาท)              2555                             2556                    2557

  โครงการ โรงแรม Grand Howard 226.00                100.00                           -                       -

  โครงการ Precision พลาสติก    354.00                93.00                            7.00                    -

  โครงการ Rayong Marriott     307.00                100.00                           -                       -

  โครงการ Villa Asoke         549.00                100.00                           -                       -

  โครงการ The Trust ปิ่นเกล้า    1,070.00              100.00                           -                       -

  โครงการ The Trust พระราม 3  1,278.00              64.00                            36.00                   -

  โครงการ                     696.00                100.00                           -                       -
  โรงงานผลิตเครื่องดื่มบจ.ไม่ตัน                                                                                    

  โครงการ Amway Thailand HQ   342.00                100.00                           -                       -

  โครงการ                     246.00                100.00                           -                       -
  อาคารสำนักงานโรงไฟฟ้าราชบุรี                                                                                   

  โครงการ Rende               55.00                 100.00                           -                       -

  โครงการ Zire วงศ์อมาตย์       1,159.00              19.00                            51.00                   30.00

  ชื่อโครงการ                   มูลค่างานตามสัญญาทั้งสิ้น*   รวมร้อยละของงานที่ทำเสร็จสะสมถึงสิ้นปี   ร้อยละที่คาดว่าจะแล้วเสร็จปี   ร้อยละที่คาดว่าจะแล้วเสร็จปี
                              (ล้านบาท)              2555                             2556                    2557

  โครงการ Ideo Mobi พระราม 9  496.00                30.00                            70.00                   -

  โครงการ                     1,113.00              17.00                            83.00                   -
  อาคารจอดรถวัดพระธรรมกายเฟส 1                                                                                

  โครงการ Siam@ Pattaya       290.00                26.00                            74.00                   -

  โครงการ The Trust-Central   349.00                16.00                            84.00                   -
  Pattaya                                                                                                    

  โครงการ The Trust-Hua Hin   553.00                1.00                             74.00                   25.00

  โครงการ Premio Prime        304.00                17.00                            83.00                   -

  โครงการ                     1,131.00              2.00                             73.00                   25.00
  อาคารจอดรถวัดพระธรรมกายเฟส 2                                                                                

  โครงการรับเพิ่มในปี 2556                                                                                       

  โครงการ The Trust-งามวงศ์วาน 1,206.00              -                                55.00                   45.00

  โครงการ The Room            450.00                -                                57.00                   43.00
  BTS-วงเวียนใหญ่                                                                                              

  โครงการ The Crest สุขุมวิท 34  364.00                -                                54.00                   46.00

  โครงการ The Trust-South     498.00                -                                45.00                   55.00
  Pattaya                                                                                                    
  --------------------------- --------------------- -------------------------------- ----------------------- -----------------------

*
มูลค่าตามสัญญาทั้งสิ้นเป็นมูลค่าที่นับสะสมรวมงานเพิ่มลด(เนื่องจากงานรับเหมาก่อสร้างบ้านและอาคารขนาดกลางจะมีงานเพิ่มเติมและงานลดเป็นปกติของธุรกิจ)
และเป็นมูลค่าโดยประมาณ

4.3 ธุรกิจผลิตและขายวัสดุก่อสร้าง

  4.3.1 ลักษณะผลิตภัณฑ์และบริการ

  พีซีเอ็ม ดำเนินธุรกิจผลิตและขายวัสดุก่อสร้าง ภายใต้ชื่อ โดยมีโรงงานอยู่ 3 แห่ง
  ตั้งอยู่ในเขตจังหวัดปทุมธานีบนถนนพหลโยธิน-ลำลูกกา รวมทั้งให้บริการติดตั้งพื้นคอนกรีตอัดแรง
  ผลิตภัณฑ์หลักสามารถแบ่งได้ดังนี้

  1. แผ่นพื้นสำเร็จรูปท้องเรียบ (SOLID PLANKS)/ แผ่นพื้นสำเร็จรูป 3 ขา (CORRUGATED
  PLANKS)

  เป็นแผ่นคอนกรีตอัดแรงที่มีขนาดความหนา 5-6 ซม. กว้าง 35 ซม.
  และยาวตามความต้องการของลูกค้า
  เมื่อนำมาวางเรียงชิดกันตลอดความยาวคานของอาคารและเทคอนกรีตทับหน้า (CONCRETE
  TOPPING) บนแผ่นพื้นสำเร็จรูป จะได้พื้นอาคาร ที่มีความแข็งแรงทนทาน
  การใช้แผ่นพื้นสำเร็จรูปชนิดนี้จะทำให้การก่อสร้างรวดเร็ว
  และประหยัดกว่าการก่อสร้างแบบที่ใช้ไม้แบบ และหล่อคอนกรีตในที่ ผลิตภัณฑ์ทั้ง 2
  ประเภทมีลักษณะและคุณสมบัติการใช้งานที่คล้ายคลึงกัน ดังต่อไปนี้

(1) แผ่นพื้นสำเร็จรูปท้องเรียบ

  เป็นแผ่นพื้นคอนกรีตอัดแรงขนาดกว้าง 35 ซม. หนา 5 ซม. ลักษณะพื้นด้านท้องจะเรียบ
  เมื่อวางบนคานแล้วสามารถจะเทปูนทับหน้าได้เลย ถ้าต้องปูบนพื้นที่ขนาดกว้าง
  อาจต้องใช้ไม้ช่วยค้ำยันด้านล่างเพื่อไม่ให้พื้นแอ่นตัว เนื่องจากลักษณะพื้นท้องที่เรียบ
  ถ้าใช้ปูพื้นที่ชั้นบนของอาคาร อาจไม่ต้องตีฝ้าก็ได้ แผ่นพื้นชนิดนี้เป็นที่นิยมใช้กันแพร่หลายมากที่สุด

  []

(2) แผ่นพื้นสำเร็จรูป 3 ขา

  มีคุณสมบัติเหมือนกับแผ่นพื้นท้องเรียบทุกประการ เพียงแต่มีความหนา 6 ซม.
  ลักษณะพื้นท้องจะเป็น 3 ขา ดังนั้นเมื่อเปรียบเทียบกับชนิดท้องเรียบแล้ว
  น้ำหนักของแผ่นจะไม่ต่างกันมากนักแม้จะมีความหนามากกว่า เนื่องจากลักษณะของการเว้าเป็น 3
  ขาด้านล่าง จึงช่วยลดน้ำหนักของเนื้อคอนกรีตที่ไม่จำเป็นออกไปด้วยความหนาที่มากกว่าดังกล่าว
  ทำให้สามารถเพิ่มขนาดความยาวของแผ่นพื้นที่จะวางบนคานได้ยาวขึ้นโดยพื้นไม่แอ่นตัว
  ซึ่งช่วยให้ไม่ต้องใช้ไม้ค้ำยัน เป็นการประหยัดค่าใช้จ่าย และเพิ่มความสะดวกในการติดตั้ง
  รวมทั้งลดปัญหาเรื่องปลวกที่เกิดจากการใช้ไม้ค้ำยัน

  []

  2. แผ่นพื้นสำเร็จรูประบบกลวง (HOLLOW CORE SLAB)

  เป็นแผ่นคอนกรีตอัดแรงกลวงที่มีขนาดความกว้าง 1.20 เมตร มีความหนาแตกต่างกันไป 5
  ขนาด คือ 8, 12, 15, 20 และ 25 ซม.
  สำหรับความยาวสามารถผลิตได้ตามความต้องการของลูกค้า
  แผ่นพื้นสำเร็จรูปชนิดนี้ถูกออกแบบมาสำหรับใช้กับอาคารขนาดกลางและขนาดใหญ่ที่ต้องการรับน้ำหนักบรรทุกมาก

  []

ความแตกต่างระหว่างแผ่นพื้นคอนกรีตชนิดแผ่นพื้นท้องเรียบ และชนิด 3 ขา

ขนาดและลักษณะ

  แผ่นพื้นทั้ง 2 ชนิด จัดเป็นแผ่นพื้นคอนกรีตสำเร็จรูป (Precast Concrete) ที่เรียกว่า
  Planks หล่อด้วยคอนกรีตโดยมีลวดแรงดึงสูงขนาด 4 มม. หรือ 5 มม.
  เป็นตัวรับน้ำหนักอยู่ในเนื้อคอนกรีต มีขนาดที่นิยมเป็นมาตรฐานในท้องตลาดคือมีความกว้าง 35
  ซม. เท่ากันทั้ง 2 ประเภท ความยาวของแผ่นเปลี่ยนแปลงตามความต้องการใช้งาน
  ลักษณะสำคัญที่ทำให้พื้นทั้ง 2 ประเภทมีคุณสมบัติต่างกันไปบ้างคือ มีความหนาต่างกัน
  แผ่นพื้นท้องเรียบ หนา 5 ซม. แผ่นพื้น 3 ขา หนา 6 ซม.

  ลักษณะที่เหมือนแผ่นกระดานของแผ่นพื้นชนิดที่เรียกว่า Planks
  นี้ทำให้มีความสะดวกในการใช้งาน
  ผู้ใช้งานสามารถหล่อคานแล้ววางแผ่นพื้นพาดบนคานแล้วเทคอนกรีตทับหน้าได้เลย
  ทำให้เกิดความสะดวกในการก่อสร้างมากขึ้น เมื่อเปรียบเทียบกับการหล่อพื้นกับที่
  ซึ่งต้องตั้งค้ำยันทำไม้แบบแล้วเทคอนกรีต
  ซึ่งจะเสียทั้งเวลาและโอกาสในการทำงานด้านล่างของพื้นดังกล่าว เนื่องจากติดไม้ค้ำยัน

ข้อจำกัดของแผ่นพื้นท้องเรียบ

  ในระยะแรกนั้น แผ่นพื้น Planks มีแต่เฉพาะแบบท้องเรียบเท่านั้น
  ซึ่งถึงแม้จะช่วยให้ทำงานได้เร็วขึ้นและลดค่าใช้จ่ายในเรื่องไม้แบบและไม้ค้ำยันได้แล้ว
  ก็ตามข้อจำกัดของแผ่นพื้น Planks ก็มี เนื่องจากแผ่นพื้นมีน้ำหนักของตัวเองอยู่ด้วย
  เมื่อวางพาดบนคานแล้วถ้าพื้นมีขนาดยาวด้วยน้ำหนักตัวของแผ่นพื้นและด้วยความยาวของแผ่น
  แผ่นจะมีการแอ่น หรือตกท้องช้าง เหมือนกับการพาดไม้กระดานบนคานเช่นกัน
  ดังนั้นการก่อสร้างบนขนาดพื้นที่ยาวมากๆ
  บางครั้งจำเป็นต้องมีการใช้ไม้ค้ำยันเพื่อช่วยพยุงด้านล่างของแผ่นไม่ให้ตกท้องช้างระหว่างการเทคอนกรีตทับหน้า
  ซึ่งทำให้เกะกะในการทำงานด้านล่างและสิ้นเปลืองไม้ค้ำยันเช่นกัน

การพัฒนามาเป็นแผ่นพื้นชนิด 3 ขา

  ในปี 2541 เนื่องจากมีงานก่อสร้างสะพาน หรือทางยกระดับเป็นจำนวนมาก
  ซึ่งต้องมีการเทคอนกรีตด้านบนของทางยกระดับ
  โดยในระยะแรกเทโดยใช้ไม้แบบซึ่งทำให้ทำงานได้ลำบากเนื่องจากอยู่ในที่สูงและต้องเสียเวลาถอดไม้แบบอีก
  วิศวกรของพีซีเอ็มจึงได้มีการพัฒนารูปแบบสินค้าแผ่นพื้นท้องเรียบ โดยตั้งโจทย์ว่า

1.  แผ่นพื้นดังกล่าวจะทำหน้าที่แทนไม้แบบ
    เมื่อเทคอนกรีตทับด้านบนแล้วสามารถเป็นเนื้อเดียวกันไปเลยทำให้ไม้ต้องเสียเวลาถอดไม้แบบ

2.  แผ่นพื้นดังกล่าวต้องมีน้ำหนักเบาที่สุดเพื่อไม่ให้เป็นการไปเพิ่มน้ำหนักบนทางยกระดับดังกล่าว

  จากการออกแบบและการทดลองของวิศวกร ได้แผ่นพื้นที่มีลักษณะเป็นลอนมีหลายขา
  (Corrugated) ออกมาโดยในระยะแรกมี 6 ขา
  โดยมีหลักการว่าในแผ่นพื้นที่มีลักษณะเหมือนไม้กระดานแต่เดิมนั้น
  มีเนื้อคอนกรีตที่ไม่มีความจำเป็นอยู่ด้วยการนำเนื้อคอนกรีตดังกล่าวออกไปไม่มีผลให้คุณสมบัติของแผ่นพื้นลดลงแต่อย่างใด
  แต่กลับทำให้น้ำหนักของแผ่นพื้นลดลงได้เป็นอย่างมาก
  ซึ่งช่วยให้วิศวกรสามารถเพิ่มความหนาของแผ่นพื้นชนิดหลายขาได้ด้วย
  โดยไม่ทำให้คุณสมบัติที่ต้องการเสียไป

  การที่สามารถทำให้แผ่นพื้นชนิดหลายขามีความหนา (6 ซม.) มากกว่าแผ่นพื้นท้องเรียบแบบเดิม
  (5 ซม.) โดยไม่ทำให้คุณสมบัติในด้านอื่นๆ เสียไปนั้น
  ทำให้สามารถแก้ปัญหาในเรื่องการตกท้องช้างหรือการแอ่นตัวลงของแผ่นพื้นกรณีที่ระยะพาดบนคานมีระยะยาวมากๆ
  ได้ในระดับหนึ่ง เนื่องจากแผ่นที่หนากว่าย่อมมีความแข็งแรงในตัวเองสูงกว่าแผ่นที่บางกว่าอยู่แล้ว

  หลังจากนั้น พีซีเอ็ม ก็ได้พัฒนาสินค้าดังกล่าวมาตลอดเวลา จาก 6 ขา เป็น 5 ขา
  จนในระยะสุดท้ายเป็นแผ่นพื้นชนิด 3 ขาในปัจจุบันนี้

ความแตกต่างในลักษณะการใช้งานและการเลือกใช้ผลิตภัณฑ์ของผู้บริโภค

1.  ในคุณสมบัติของการใช้งานที่เหมือนกันและที่ขนาดของความยาวเกินกว่า 3.90 เมตรขึ้นไป
    ราคาต่อตารางเมตรของแผ่นพื้น 3 ขา จะแพงกว่า แผ่นพื้นท้องเรียบประมาณตารางเมตรละ
    10 บาท (ความยาวตั้งแต่ 3.90 เมตร ลงมา ที่คุณสมบัติเท่ากันราคาจะเท่ากัน)
    แต่ผู้บริโภคจะลดต้นทุนในเรื่องไม้ค้ำยันและระยะเวลาก่อสร้างได้มาก ดังนั้น
    ผู้รับเหมาหรือเจ้าของบ้านจะต้องพิจารณาความต้องการว่าในบริเวณดังกล่าวควรใช้พื้นชนิดใด
    ตัวอย่างเช่นพื้นบ้านชั้นล่าง
    ถ้าใช้แผ่นพื้นท้องเรียบต้องมีค้ำยันซึ่งต้องปล่อยทิ้งไว้ใต้ตัวบ้านไปเลย ถือเป็นต้นทุนที่เพิ่มขึ้น
    รวมทั้งเป็นต้นเหตุของปลวกในระยะต่อไป ผู้บริโภคหรือเจ้าของบ้านที่เข้าใจจะเลือกใช้แผ่นพื้น
    3 ขา หรือขนาดห้องที่ใหญ่มากเช่นกว้าง 5 เมตร การใช้แผ่นพื้น 3 ขา
    ก็จะช่วยลดค่าใช้จ่ายโดยรวมลงได้

2.  แผ่นพื้นท้องเรียบมีลักษณะแผ่นด้านล่างเรียบ
    เหมาะกับการใช้งานกับบ้านหรืออาคารที่ไม่มีฝ้าจึงเป็นที่นิยมมากในบ้านหรือที่พักอาศัยราคาถูก
    ในขณะที่พื้น 3 ขา จำเป็นต้องมีฝ้าเพื่อปกปิดลูกฟูกใต้พื้น
    จึงเหมาะกับบ้านในระดับราคาปานกลางขึ้นไป

3.  แผ่นพื้นท้องเรียบมีจำหน่ายในตลาดมานานแล้วจึงเป็นที่นิยมของผู้รับเหมาและสถาปนิกโดยทั่วไป
    การออกแบบจึงมักกำหนดคุณสมบัติเป็นแผ่นพื้นท้องเรียบไว้ก่อน
    ผู้รับเหมาหรือเจ้าของบ้านจึงมักจะใช้แผ่นพื้นท้องเรียบตามที่กำหนด

  นอกจากความแตกต่างในเรื่องคุณสมบัติของความหนา ซึ่งช่วยในเรื่องการแอ่นตัวแล้ว
  คุณสมบัติของพื้นท้อง 2 ชนิด ไม่มีความแตกต่างกันเลย สามารถใช้ทดแทนกันได้ 100%
  เพียงแต่มีต้นทุนในเรื่องการค้ำยันเพิ่มขึ้นสำหรับแผ่นพื้นท้องเรียบเท่านั้น
  อย่างไรก็ตามที่ความยาวในระดับหนึ่งแล้ว แผ่นพื้น 3 ขา ก็ต้องการค้ำยันเช่นกัน

  3. เสาเข็ม

  เป็นเสาคอนกรีตอัดแรงหน้าตัดเป็นรูปตัว “I”
  ผลิตโดยใช้แท่นผลิตและเครื่องจักรชุดเดียวกับที่ใช้ผลิตแผ่นพื้นสำเร็จรูประบบกลวง
  จึงสามารถสลับหรือปรับเปลี่ยนการผลิตกับแผ่นพื้นสำเร็จรูประบบกลวงได้ตลอดเวลา
  มีคุณสมบัติเป็นเสาเข็มขนาดเล็กที่ใช้ทำเป็นเสารั้วของบ้านในโครงการอสังหาริมทรัพย์ต่างๆ
  หรือใช้ตอกเป็นฐานรากของบ้านพักอาศัยหรืออาคารขนาดเล็ก เช่น อาคารพาณิชย์
  นิยมใช้กันแพร่หลาย โดยเฉพาะในโครงการพัฒนาอสังหาริมทรัพย์ต่างๆ
  วัตถุดิบที่ใช้ในการผลิตเหมือนกับแผ่นพื้นสำเร็จรูประบบกลวงทุกประการ คือ ประกอบด้วย
  ปูนซิเมนต์ ทราย หิน น้ำ และลวดอัดแรง

  []

  4. คอนกรีตเสริมใยแก้ว (GLASS FIBRE REINFORCED CONCRETE - GRC)

  GRC เป็นผลิตภัณฑ์คอนกรีตสำเร็จรูปอีกชนิดหนึ่ง ที่ผลิตขึ้นจากส่วนผสมของซีเมนต์
  ทรายและใยแก้วชนิดพิเศษ
  เป็นผลิตภัณฑ์ที่รู้จักและใช้กันแพร่หลายในประเทศเยอรมนีและประเทศญี่ปุ่น
  เป็นผลิตภัณฑ์ตกแต่งที่มีพื้นผิวเรียบสวยงามสามารถทำเป็นรูปแบบต่างๆ ได้ การติดตั้งรวดเร็ว
  GRC เป็นผลิตภัณฑ์ที่มีน้ำหนักเบา และสามารถผลิตได้ตามความต้องการของสถาปนิกและวิศวกร
  ปัจจุบัน GRC ได้ถูกนำไปใช้ในงานต่างๆ ดังนี้:

  งานด้านวิศวกรรม ผนังกันเสียงทางด่วน ผนังกันเสียงในอุโมงค์รถไฟใต้ดิน

  ผนังภายนอกอาคาร หลังคา กันสาด ฯลฯ

  งานด้านสถาปัตยกรรม
  งานประดับภายนอกอาคารที่ต้องการความละเอียดและความสวยงามเป็นพิเศษ

  นอกจากผลิตภัณฑ์หลักข้างต้น พีซีเอ็มยังมีการผลิตบล็อกปูถนน
  ในช่วงที่มีกำลังการผลิตเหลือจากการใช้ผลิตสินค้าหลัก

  ตัวอย่างผลิตภัณฑ์คอนกรีตเสริมใยแก้ว

  [][] []

  นอกจากนี้พีซีเอ็มยังทำธุรกิจซื้อขายสินค้าวัสดุก่อสร้างอื่นๆ เช่น กระเบื้องมุงหลังคา ปูนซีเมนต์
  คอนกรีตผสมเสร็จ ซึ่งรายได้จากธุรกรรมดังกล่าวในปี 2548
  คิดเป็นสัดส่วนรายได้ประมาณร้อยละ 10 ของรายได้รวมของพีซีเอ็ม
  วัตถุประสงค์หลักของการดำเนินการดังกล่าวนอกจากเพื่อรักษาสัมพันธ์อันดีระหว่างคู่ค้าแล้ว
  ยังเป็นการเพิ่มยอดสั่งซื้อกับผู้ขายวัตถุดิบให้พีซีเอ็มด้วย
  ซึ่งส่วนใหญ่แล้วมักจะมีส่วนลดจากยอดซื้อให้กับลูกค้า (Volume Discount)
  ซึ่งเป็นส่วนที่พีซีเอ็มจะได้ประโยชน์มากจากการซื้อวัตถุดิบมาเพื่อใช้ในการผลิตสินค้าหลัก

  5.Pre-Cast

  Pre-Cast Concrete คือ คอนกรีตสำเร็จรูปที่ผลิตจากโรงงานแล้วนำไปประกอบที่หน้างาน
  อาทิ เช่น ผนัง พื้น หรือคาน เป็นต้น ในอดีตที่ผ่านมาพีซีเอ็มได้ผลิตผนังคอนกรีตสำเร็จรูป
  Pre-cast เพื่อใช้กับอาคารสูง เช่น ผนังภายนอกของคอนโดมิเนี่ยม
  ผนังภายนอกของอาคารสูงที่ใช้เป็นสำนักงานเป็นต้น มาอย่างต่อเนื่อง
  แต่ด้วยเหตุที่ว่างานดังกล่าวเป็นลักษณะของงานว่าจ้างให้ผลิตเป็นครั้งคราวไป (Tailor Made)
  เมื่อหมดงานก็ต้องหางานใหม่
  ต้องทำแบบหล่อใหม่รายได้จากผนังคอนกรีตสำเร็จรูปดังกล่าวจึงไม่สม่ำเสมอ และไม่สูงมากนัก

  ด้วยการเล็งเห็นว่าปัญหาแรงงานขาดแคลนจะเป็นปัญหาใหญ่ในอนาคต ในปี 2553 ที่ผ่านมา
  พีซีเอ็มจึงตัดสินใจลงทุนเพิ่มเติมประมาณ 40 ล้านบาท
  ดัดแปลงโรงงานเดิมและดัดแปลงเครื่องจักรที่มีอยู่เดิมมาเพื่อใช้ผลิตชิ้นส่วนคอนกรีตสำเร็จรูปสำหรับอาคารพักอาศัยที่เป็นแนวราบ
  ได้แก่ ทาวน์เฮ้าส์ หรือบ้านเดี่ยว ซึ่งตลาดกำลังขยายตัวอย่างต่อเนื่อง
  โดยชิ้นส่วนคอนกรีตดังกล่าว ได้แก่ ส่วนที่เป็นผนังและพื้น สำหรับอาคารทั้งหลัง
  โดยพีซีเอ็มสามารถจะหาผู้ซื้อซึ่งเป็นเจ้าของโครงการขนาดใหญ่ซึ่งมีความต้องการการใช้วัสดุดังกล่าวปีละหลายพันหลังได้โดยไม่ยาก
  ซึ่งจะทำให้พีซีเอ็มมีรายได้จาก Pre-cast อย่างต่อเนื่อง
  ทั้งนี้เนื่องจากในโครงการเดียวกันจะมีบ้านหลายร้อยหลังซึ่งมีแบบเพียงไม่กี่แบบเท่านั้น
  โดยปัจจุบันในปี 2554 กำลังการผลิตที่เพิ่มขึ้นสามารถรองรับการสั่งซื้อจากลูกค้าได้แล้ว

  รูปภาพการผลิต

  Pre-Cast Concrete สำหรับการก่อสร้างแบบ Mass Product

[]

[]

[]

[]

PCM ได้ให้ความสำคัญกับเรื่องนี้ โดยได้ลงทุนขยายกำลังผลิต

พื้นและผนังคอนกรีตสำเร็จรูปเพื่อประกอบเป็นบ้าน Precast

โดยจะมีกำลังผลิตประมาณ 250,000 ตร.ม. ต่อปี

หรือคิดเป็นบ้านสำเร็จรูปประมาณ 500 หลังต่อปี

[] []

เมื่อมีการใช้ชิ้นส่วนสำเร็จรูป Precast Concrete System

สำหรับบ้านเดี่ยว 1 หลังจะช่วยลดเวลาก่อสร้างในส่วนของงานโครงสร้าง

ลงได้จากประมาณ 60 วัน/หลัง เหลือ 8 วัน/หลัง

[]

  4.3.2 กลยุทธ์การแข่งขัน

  พีซีเอ็มได้ใช้กลยุทธ์ในการแข่งขัน โดยการควบคุมคุณภาพของสินค้าและการบริการ
  โดยสินค้าของพีซีเอ็มเป็นที่รู้จักดีในกลุ่มลูกค้าผู้รับเหมา ซึ่งเป็นลูกค้ากลุ่มเป้าหมาย
  โดยพีซีเอ็มมีนโยบายราคาที่ปรับตามต้นทุนการผลิตและสามารถแข่งขันกับผู้ผลิตรายอื่นในตลาดเดียวกันได้

+--------------------------+-------------------------------------------+
| -   จุดแข็งของบริษัทพีซีเอ็ม    | เป็นผู้อยู่ในอุตสาหกรรมมานาน                    |
|                          | เป็นที่รู้จักและยอมรับในกลุ่มลูกค้า                  |
|                          | ในเรื่องคุณภาพของสินค้าและบริการ                |
+--------------------------+-------------------------------------------+
| -   จุดอ่อนของบริษัทพีซีเอ็ม    | ไม่มีกลุ่ม/เครือบริษัท ที่ผลิตวัตถุดิบครบวงจร          |
+--------------------------+-------------------------------------------+

  จำนวนและขนาดคู่แข่งขัน

  แผ่นพื้นสำเร็จรูปท้องเรียบมีผู้ผลิตในท้องตลาดอยู่เป็นจำนวนมาก ส่วนใหญ่เป็นผู้ผลิตรายย่อย
  ปัจจุบันพีซีเอ็ม จัดเป็นผู้ผลิตรายใหญ่ 1 ใน 2 ราย (มีกำลังการผลิตใกล้เคียงกัน) ร่วมกับ
  บมจ. ดีคอนโปรดักส์ โดยคาดว่ากำลังผลิตของทั้ง 2 ราย รวมกันไม่น้อยกว่าร้อยละ 80
  ของตลาดแผ่นพื้นสำเร็จรูปท้องเรียบ สำหรับแผ่นพื้นสำเร็จรูประบบกลวงนั้น
  พีซีเอ็มมีส่วนแบ่งการตลาดน้อยมาก เมื่อเปรียบเทียบกับ CPAC (บริษัทในเครือปูนซีเมนต์ไทย)
  ซึ่งเป็นผู้ประกอบการรายใหญ่

  สำหรับผลิตภัณฑ์เสาเข็มนั้น มีผู้ผลิตในตลาดจำนวนมาก
  เนื่องจากใช้เทคโนโลยีการผลิตที่ไม่ซับซ้อนนัก

  ในส่วนของผลิตภัณฑ์คอนกรีตเสริมใยแก้ว มีคู่แข่งขันน้อยราย คู่แข่งที่มีขนาดใหญ่กว่าพีซีเอ็ม ได้แก่
  บมจ. เจนเนอรัล เอนจิเนียริ่ง และบจ. พรีเมียร์ แต่ถือได้ว่าเป็นการผลิตสินค้าต่างประเภทกัน

  กลุ่มลูกค้าเป้าหมาย

  ลักษณะของลูกค้าส่วนใหญ่จะเป็นผู้รับเหมา เจ้าของโครงการบ้านจัดสรร
  หรือผู้แทนจำหน่ายที่ขายให้กับงานราชการ โดยมีสัดส่วนจากลูกค้าแต่ละกลุ่มประมาณร้อยละ 18,
  76 และ 6 ตามลำดับ

  นโยบายราคา

  พีซีเอ็มมีการกำหนดราคาขายสำหรับกลุ่มเป้าหมายและให้ส่วนลดสำหรับลูกค้าที่ซื้อสินค้าในปริมาณและเงื่อนไขที่พีซีเอ็มกำหนดโดยมีมาตรฐานของสินค้าซึ่งถ้าเปรียบเทียบราคาขายสุทธิกับคู่แข่งขันแล้วระดับราคาขายแผ่นพื้นท้องเรียบของพีซีเอ็มจะใกล้เคียงกับคู่แข่งขันจึงมีความสามารถในการแข่งขันทางด้านราคากับคู่แข่งรายอื่นได้

  การจำหน่ายและช่องทางการจำหน่าย

  พีซีเอ็มจะแบ่งช่องทางการจำหน่ายตามประเภทของผลิตภัณฑ์ ซึ่งมีกลุ่มลูกค้าที่ต่างกัน ดังนี้

1.  แผ่นพื้นสำเร็จรูปท้องเรียบ/แผ่นพื้นสำเร็จรูป 3 ขา และแผ่นพื้นสำเร็จระบบกลวง
    และเสาเข็ม – ส่วนใหญ่จะขายผ่านพนักงานขายตรงให้กับลูกค้าโดยตรง
    หรือขายผ่านผู้แทนจำหน่าย โดยจะมีผู้เชี่ยวชาญให้คำปรึกษาเกี่ยวกับผลิตภัณฑ์ต่างๆ
    นอกจากนั้นยังมีบริการจัดส่งสินค้า บริการรับติดตั้ง พีซีเอ็มมีหลักเกณฑ์หลักๆ
    ในการแต่งตั้งผู้จัดจำหน่ายดังนี้

    -   มีศักยภาพและแนวโน้มในการขายสินค้า โดยพิจารณาจากธุรกิจที่มีอยู่

    -   มีฐานะทางการเงินที่เชื่อถือได้ โดยพิจารณาข้อมูลจากสถาบันการเงินประกอบด้วย

  2. คอนกรีตเสริมใยแก้ว (GRC) – เนื่องจาก GRC
  เป็นผลิตภัณฑ์ทดแทนการหล่อคอนกรีตในสถานที่ก่อสร้าง และเหมาะกับงานสถาปัตยกรรมอย่างยิ่ง
  ซึ่งต้องอาศัยความรู้ความชำนาญเป็นพิเศษ
  ดังนั้นการจำหน่ายจะเป็นการแนะนำผลิตภัณฑ์ตรงกับความต้องการของสถาปนิก
  และวิศวกรผู้ออกแบบ เจ้าของโครงการ และผู้รับเหมาก่อสร้าง

  4.3.3 การจัดหาผลิตภัณฑ์หรือบริการ

  ลักษณะการจัดให้ได้มาซึ่งผลิตภัณฑ์

  วัตถุดิบหลักของพีซีเอ็ม ได้แก่ ปูนซีเมนต์ เหล็ก ลวดแรงดึงสูง หินและทราย
  ซึ่งผู้จำหน่ายอยู่ภายในประเทศทั้งสิ้น
  และมีผู้จำหน่ายมากรายเพียงพอที่จะทำให้เกิดการแข่งขันกันในเรื่องราคา
  พีซีเอ็มจึงมีความเสี่ยงในเรื่องของวัตถุดิบน้อยมาก
  รวมทั้งเทคโนโลยีการผลิตซึ่งพัฒนามาจนถึงจุดที่ไม่สามารถจะเปลี่ยนแปลงได้มากกว่านี้อีกแล้ว
  บริษัทไม่มีการซื้อวัตถุดิบจากผู้ผลิตรายใดรายหนึ่งเกินกว่าร้อยละ 30 ของต้นทุนวัตถุดิบทั้งหมด

  กำลังการผลิต

  ณ วันที่ 31 ธันวาคม 2555 พีซีเอ็ม มีโรงงานอยู่ 3 แห่ง เป็นทรัพย์สินของพีซีเอ็ม 2 แห่ง อีก
  1 แห่งเป็นการเช่าจากบริษัท นครหลวงคอนกรีต จำกัด ในเดือนมกราคม 2547 โดยมีสัญญาเช่า
  3 ปี และมีสิทธิต่อสัญญาอีก 3 ปี เมื่อครบกำหนด 3 ปีแรก สัญญามีอายุล่าสุดสิ้นสุดวันที่ 31
  ธันวาคม 2558

  ------------------------------------------------------------------------
  รายการ                               2555        2554        2553
  ------------------------------------ ----------- ----------- -----------
  1. แผ่นพื้นสำเร็จรูปท้องเรียบ /                                     
  แผ่นพื้นสำเร็จรูป 3 ขา                                            

  กำลังการผลิต (ตารางเมตร)               1,440,000   2,160,000   2,160,000

  2.แผ่นพื้นสำเร็จรูประบบกลวง                                       

  กำลังการผลิต (ตารางเมตร)               120,000     180,000     180,000

  3. คอนกรีตเสริมใยแก้ว                                           

  กำลังการผลิต (กิโลกรัม)*                 1,800,000   1,800,000   1,800,000

  4. เสาเข็ม                                                    

  กำลังการผลิต (เมตร)                    720,000     1,680,000   1,680,000

  5. Precast                                                   

  กำลังการผลิต (ตารางเมตร)               115,500     72,000      72,000
  ------------------------------------------------------------------------

ที่มา : บริษัท พีซีเอ็ม คอนสตรัคชั่น แมททีเรียล จำกัด

-   ในปี 2548 บริษัทมีการปรับปรุงช่วงเวลาการผลิตและพัฒนาฝีมือแรงงานเพิ่มขึ้น
    ทำให้สามารถผลิตได้มากกว่ากำลังการผลิตที่มีอยู่ โดยตั้งแต่ปี 2549 - ปัจจุบัน
    พีซีเอ็มมีกำลังการผลิตคอนกรีตเสริมใยแก้วที่ประมาณ 1.8 ล้านกิโลกรัมต่อปี

-   ปัจจุบันโรงงานมีการทำการผลิต 1 กะทำงาน โดยมีเวลาทำงานเฉลี่ยประมาณ 8
    ชั่วโมงต่อวัน

หมายเหตุ (1) เนื่องจากแท่นผลิตที่ใช้ในการผลิตแผ่นพื้นท้องเรียบ และแผ่นพื้นสำเร็จรูป 3 ขา
สามารถใช้ร่วมกันได้ จึงรวมแสดงกำลังการผลิตของผลิตภัณฑ์ 2 ชนิด

  ขั้นตอนการผลิต

  แผ่นพื้นสำเร็จรูปท้องเรียบ/แผ่นพื้นสำเร็จรูป 3 ขา และแผ่นพื้นระบบกลวง

  เสาเข็ม

  คอนกรีตเสริมใยแก้ว

  ผลกระทบต่อสิ่งแวดล้อม

  สำหรับธุรกิจผลิตและจำหน่ายวัสดุก่อสร้าง เนื่องจากสินค้าที่พีซีเอ็มผลิต
  เป็นวัสดุก่อสร้างที่ผลิตจากคอนกรีต กระบวนการผลิตจึงไม่ซับซ้อนและไม่มีการใช้วัตถุดิบที่มีพิษ
  โดยกระบวนการผลิตวัตถุดิบจะถูกส่งจาก SILO
  เข้าเครื่องผสมทางท่อและผลิตภัณฑ์อยู่ภายใต้การดูแลของ สมอ. กระทรวงอุตสาหกรรม
  ของที่เหลือจากกระบวนการผลิตสามารถขายเพื่อไปใช้งานต่อได้

  4.3.4 งานที่ยังไม่ได้ส่งมอบ ณ วันที่ 31 ธันวาคม 2555

  - ไม่มี –

4.4 ธุรกิจพัฒนาอสังหาริมทรัพย์

  4.4.1 ลักษณะผลิตภัณฑ์หรือบริการ

  บริษัท บิลท์ แลนด์ จำกัด ดำเนินธุรกิจพัฒนาอสังหาริมทรัพย์
  โดยมีเป้าหมายในการเติบโตอย่างค่อยเป็นค่อยไป ซึ่งในปัจจุบันมีโครงการดังต่อไปนี้

[TABLE]

  4.4.2 การแข่งขัน

  กลยุทธ์การแข่งขัน

1.  บริษัทจะพิจารณาแหล่งทำเลที่ตั้งของโครงการว่ามีศักยภาพเพียงพอหรือไม่ และ
    ต้นทุนของการได้มาคุ้มค่าต่อการลงทุนหรือไม่

2.  บริษัทจะมีการเก็บ Land Bank ไว้ในจำนวนที่ไม่ทำให้เกิดปัญหาระยะยาว
    โดยจะเน้นว่าบริษัทต้องมี
    สภาพคล่องเพียงพอและจะไม่ทำการกู้ยืมเงินเพื่อซื้อที่ดินเก็บไว้จำนวนมาก
    โดยจะค่อยๆพัฒนาโครงการไปเรื่อยๆ
    และต้องมั่นใจว่าโครงการที่กำลังทำอยู่สามารถผ่านพ้นจุดคุ้มทุน
    จนสามารถสร้างกำไรได้ในระดับนึง และ สามารถดำเนินการต่อได้อย่างไม่มีปัญหา
    บริษัทจึงจะเริ่มพัฒนาโครงการอื่นต่อไป (การเริ่มพัฒนาโครงการใหม่ อาจจะเร็วหรือช้า
    ขึ้นอยู่กับสถานการณ์ในขณะนั้น)

3.  บริษัทจ้างทีมขายที่มีประสิทธิภาพ และมีฐานลูกค้าในมือเพื่อให้เกิดผลตอบรับที่ดีต่อการขาย
    ในบางโครงการ
    แต่ในขณะเดียวกันบริษัทก็ค่อยๆเพิ่มพนักงานและฝึกฝนพนักงานเดิมให้มีประสิทธิภาพให้สามารถรองรับงานที่จะเพิ่มขึ้นในอนาคต
    ปัจจุบันบริษัทมีโครงการที่ขายเองโดยพนักงานของบริษัทและ บริษัทฯ ตัวแทนขาย

4.  บริษัท มีความตั้งใจในการส่งมอบงานที่ดี ตรงเวลา หรือ ก่อนเวลา
    และมีความมุ่งมั่นในการให้บริการที่ดีที่สุดกับลูกค้าของบริษัท

กลุ่มลูกค้าเป้าหมาย

บริษัทมีกลุ่มลูกค้าแปรเปลี่ยนไปตามโครงการที่บริษัทจะสร้างโครงการขึ้น โดยบริษัทจะใช้ Brand
ของโครงการเป็นตัวกำหนดกลุ่มลูกค้า

การจำหน่ายและช่องทางการจำหน่าย

บริษัทใช้การโฆษณาผ่านสื่อต่างๆ เช่น ป้ายโฆษณา สิ่งพิมพ์ โดยแบ่งเป็นหัวข้อหลักๆ ได้ดังนี้

-   Web site ของโครงการและของบริษัท

-   ป้ายโฆษณา สิ่งพิมพ์ หรือ สื่อ media ต่างๆ

-   การออกบูธตามงานบ้านและคอนโด

-   ผ่านนายหน้าตัวแทน

  4.4.3 การจัดหาผลิตภัณฑ์หรือบริการ

วิธีการซื้อที่ดินของบริษัท สามารถแบ่งได้ดังนี้

1.  ลงประกาศโฆษณาแสดงความต้องการจะซื้อที่ดินในสื่อสิ่งพิมพ์ต่างๆ

2.  ให้นายหน้าขายที่ดินไปดำเนินการจัดหาที่ดิน ตามความต้องการที่บริษัทกำหนด

3.  ติดต่อไปยังสถาบันการเงินต่างๆ
    ซึ่งส่วนใหญ่จะเป็นที่ดินของลูกค้าที่มีปัญหาของสถาบันการเงินนั้นๆ

  งานที่ยังไม่ได้ส่งมอบ

บิลท์ แลนด์
มีนโยบายการรับรู้รายได้เมื่อบริษัทฯได้โอนความเสี่ยงและผลประโยชน์ที่มีนัยสำคัญในทรัพย์สินให้กับผู้ซื้อแล้ว
กล่าวคือ ได้มีการโอนห้องชุดเป็นชื่อของผู้ซื้อ

ณ 31 ธันวาคม 2555 บิลท์ แลนด์มีมูลค่าที่พักอาศัยรอขายและส่งมอบลูกค้าประมาณ 840 ล้านบาท

  ผลกระทบต่อสิ่งแวดล้อม

สำหรับธุรกิจพัฒนาอสังหาริมทรัพย์ การก่อสร้างอาจจะมีผลต่อสิ่งแวดล้อม
ซึ่งบริษัทได้ตระหนักถึงความจำเป็นในการรักษาสิ่งแวดล้อมโดยบริษัทจะมีการปฏิบัติงานก่อสร้างตามข้อบังคับของสิ่งแวดล้อมกรณีที่ต้องมีการปฏิบัติตาม
ส่วนกรณีที่ไม่ต้องมีการปฏิบัติตามข้อบังคับเกี่ยวกับสิ่งแวดล้อมบริษัทก็จะดำเนินงานก่อสร้างและสร้างสิ่งป้องกันที่อาจจะทำให้เกิดผลเสียต่อสิ่งแวดล้อม